title: Euclid

text: Euclid valokuvaa puolet taivaasta Linnunradan tasosta poispäin. Tämän mahdollistaa käytettävä laajakulmainen kaukoputki. Tutkittavana on 1,5 miljardia galaksia, ja taivaan neliöasteen valokuvaamiseen käytetään tunti. Tänä aikana otetaan neljä kuvaa. Punasiirtymä mitataan 80 miljoonasta galaksista. Tutkimustuloksia aiotaan julkaista vuosittain vuodesta 2022 lähtien.


title: Euclid

text: Yhdysvaltalainen NASA sai kesällä 2010 Yhdysvaltain tiedeneuvostolta suosituksen hakea NASAlle suurta roolia ESAn hankkeessa, vaikka NASA itse kaavailee toteuttavansa 2020-luvun alkuun mennessä Wide-Field Infrared Survey Telescope (WFIRST) -avaruusteleskoopin.


title: Euclid

text: Suomessa Euclid-hankkeen yhteyshenkilö on dosentti Hannu Kurki-Suonio Helsingin yliopistosta. Hanke on nimetty geometrian isän Eukleideen mukaan nimetty.


title: Peter Ficker

text: Peter Ficker (s. 8. kesäkuuta 1951) on brasilialainen entinen kilpapurjehtija ja olympiamitalisti. Hän osallistui olympialaisiin kahdesti, vuosina 1972 ja 1976. Ficker sijoittui seitsemänneksi Star-luokassa Münchenin kisoissa 1972, mutta voitti pronssia Flying Dutchmann -sarjasta Montrealin olympialaisissa 1976.


title: Kanadan salibandymaajoukkue

text: Kanadan salibandymaajoukkue on Kanadan salibandyliiton hallinnoima joukkue, joka edustaa Kanadaa kansainvälisissä otteluissa. Tällä hetkellä miesten maajoukkue on Kansainvälisen Salibandyliiton (IFF) ranking-listalla sijalla 12.


title: Luettelo Transformersin aluksista

text: Tämä artikkeli kertoo "Transformers"-jatkumoiden aluksista.


title: Luettelo Transformersin aluksista

text: Arkki on alus, joka on toiminut useissa "Transformers"-jatkumoissa Autobottien lippualuksena.


title: Luettelo Transformersin aluksista

text: "issa" alus, jolla miljoonia vuosia sitten Autobottikomentaja Evac ja hänen johtamansa ryhmä kuljettivat Omegalukon ja sinisen kyberplaneetta-avaimen Maahan. Se putosi Vector Primen kertomuksen mukaan seudulle, jossa Bermudan Kolmio maantieteellisesti oli. Sen luultiin tuhoutuneen sen jälkeen, kun se räjähti Megatronin murtauduttua sisään. Mutta se oli korjauttanut itsensä ja toimi Starscreamin ja Sidewaysin piilopaikkana. He seurasivat sillä Autobotteja Gigantioniin, mutta heidän kukistuttua, Autobotit ottivat sen käyttöönsä Ogygian ja Lemurian ohella.


title: Luettelo Transformersin aluksista

text: "Beast Warsissa" Axalon oli Optimus Primalin komentama alus, joka teki pakkolaskun esihistorialliseen Maahan. "ssa" Axalon on alus, jonka Autobotit rakensivat päästäkseen takaisin Cybertronille.


title: Luettelo Transformersin aluksista

text: "Beast Warsissa" Predaconien alus, joka teki pakkolaskun Maahan samaan aikaan kuin Axalon.


title: Luettelo Transformersin aluksista

text: Harbinger on sarjassa "" Decepticonien alus, joka oli tehnyt Maahan pakkolaskun kauan sitten. Hylky löytyi jaksossa ""Kumppanit"". Airachnid löysi sieltä jähmettäjän (), sauvan, jolla jähmettää uhrit paikalleen. 2. kauden ajan hylky toimi Starscreamin tukikohtana tämän ollessa maanpaossa Decepticoneilta.


title: Luettelo Transformersin aluksista

text: "Transformers: Cybertronissa" alus, jolla vihreä kyberplaneetta-avain kuljetettiin Viidakkoplaneetalle miljoonia vuosia sitten. Nähtiin ensi kertaa vasta jaksossa ""Kotiinpaluu"", jossa se nousi esiin Scourgen temppelin alta.


title: Luettelo Transformersin aluksista

text: Kosto () on alus, jonka Unicron loi elokuvassa "" Megatronille muokattuaan tästä Galvatronin.


title: Luettelo Transformersin aluksista

text: "Transformers: Cybertronissa" alus, jolla purppura kyberplaneetta-avain kuljetettiin Jättiläisplaneetta Gigantioniin miljoonia vuosia sitten. Toisin kuin muut kyberplaneetta-avaimet, purppura oli ainoa, jota ei koskaan viety aluksen ulkopuolelle.


title: Luettelo Transformersin aluksista

text: Miranda II on "issa" tohtori Brian Jonesin Autoboteille suunnittelema alus.


title: Luettelo Transformersin aluksista

text: Alkuperäisessä sarjassa Nemesis oli alus, jolla Decepticonit tekivät hyökkäyksen Autobottien kimppuun. Se teki pakkolaskun Maahan Arkin mukana 4 miljoonaa vuotta sitten. Nemesis putosi eri paikkaan kuin Arkki, mutta jonkin aikaa heräämisensä jälkeen, Decepticonit löysivät sen ja tekivät sen hylystä ensimmäisen tukikohtansa Maassa. Nemesiksen virtalähteenä toimi voimakas esine nimeltä "Cybertronin Sydän".


title: Luettelo Transformersin aluksista

text: "issa" Nemesis oli Decepticonien lippualus. Kun Megatron hyökkäsi Optimus Primen ryhmän kimppuun, alus kulkeutui Ikikipinän vaikutuksesta avaruussillan läpi ja avaruussillan räjähtäessä muu miehistö, Starscreamia lukuun ottamatta, pakeni.


title: Luettelo Transformersin aluksista

text: 50 vuoden ajan Starscream etsi Ikikipinää ja löysi Maan. Nemesis teki pakkolaskun Kuuhun ja toimi myös toisella tuotantokaudella Starscreamin piilopaikkana.


title: Luettelo Transformersin aluksista

text: Elokuvassa "" oli Decepticonien alus, joka oli tehnyt pakkolaskun yhteen Saturnuksen kuista. Aluksen hylky oli toiminut Decepticonien tukikohtana siitä asti, kun he olivat saaneet selville, että Allspark oli Maassa.


title: Luettelo Transformersin aluksista

text: "Transformers: Primessa" oli valtava sota-alus, jolla Decepticonit etsivät ja tarkkailivat Autobotteja. Alus vaurioitui pahasti jaksossa ""Armada"", mutta kun Megatron asetti jaksossa ""Älyn lento"" aluksen virtalähteeksi pimeää energonia, alus muuttui eläväksi. Jakson lopussa alus kuitenkin muuttui taas elottomaksi.


title: Luettelo Transformersin aluksista

text: Alus, jolla punainen kyberplaneetta-avain kuljetettiin Nopeusplaneetta Velocitronille miljoonia vuosia sitten. Kun Vector Prime oli löytänyt aika-avaruuskäytävän Gigantioniin, Autobotit päättivät matkustaa sinne tällä aluksella.


title: Luettelo Transformersin aluksista

text:
Esiintyy "" -sarjakuvassa sekä elokuvassa "" Wreckereiden aluksena.
Xantium on alus, jonka Wreckerit rakensivat ja jolla he ennen elokuvan "Transformers: Kaatuneiden kosto" tapahtumia saapuivat Maahan. Wreckerit kuitenkin viettivät kaiken aikansa Maassa, elokuvan "" tapahtumiin asti, huoltaessaan sitä Kennedyn avaruuskeskuksessa. NESTistä eläkkeelle jäänyt Robert Epps liittyi heidän apuna toimivaan NASAn teknikkoryhmään. Xantiumia käytettiin elokuvassa kahdesti. Ensin Optimus Prime ja Ratchet matkustivat sillä Kuuhun etsiäkseen hylystä Sentinel Primea ja pilareita. Myöhemmin Autobotit käyttivät sitä lähteäkseen Maasta, kun Sentinelin kiristäminä YK määräsi heidät karkoitettaviksi. Mutta Autobotit arvasivat sen olevan ansa, joten he piiloutuivat kantoraketteihin ja laskeutuivat niillä takaisin Maahan, kun Starscream tuhosi aluksen.


title: Skitalets

text: Skitalets (, suomeksi ”maankiertäjä, kulkuri”, oikea nimi "Stepan Gavrilovitš Petrov", Степа́н Гаври́лович Петро́в; 9. marraskuuta 1869 nykyisen Samaran alueen Privolžjen piirin Obšarovkan kylä – 25. kesäkuuta 1941 Moskova) oli venäläinen ja neuvostoliittolainen kirjailija.


title: Skitalets

text: Tuleva kirjailija syntyi talonpoikaisperheeseen. Vuosina 1885–1887 hän opiskeli Samaran opettajaseminaarissa, josta hänet erotettiin poliittisesti epäluotettavana. Vuosina 1893–1897 hän kierteli Venäjän eteläosia kokeillen erilaisia ammatteja. Palattuaan Samaraan hän työskenteli "Samarskaja gazeta" -lehdessä.


title: Skitalets

text: Maksim Gorki vaikutti ratkaisevasti Skitaletsin kirjailijanuran muotoutumiseen. Gorkin myötavaikutuksella ilmestynyt pienoisromaani "Oktava" (1900) teki hänet tunnetuksi. Gorkin perustama "Znanije"-kustantamo julkaisi Skitaletsin ensimmäisen kertomuskokoelman vuonna 1902. Kirjailijan varhaisvaiheen realististen teosten sankareita ovat yhteiskunnan ulkopuolelle jääneet poikkeusyksilöt ja kapinalliset, joiden elämä päättyy usein traagisesti.


title: Skitalets

text: 1900-luvun alussa Skitalets osallistui aktiivisesti poliittiseen toimintaan ja oli vuonna 1901 kolmen kuukauden ajan vankilassa. Vuoden 1905 vallankumoustapahtumien jälkeen hän julkaisi pienoisromaanin "Etapy" (”Etappeja”, 1908), jossa aikaisemman kapinahengen oli korvannut traaginen fatalismi. Samaan aikaan kirjailija etääntyi Maksim Gorkista ja bolševikeista. Vuonna 1921 hän muutti Harbiniin.


title: Skitalets

text: Vuonna 1934 Skitalets palasi Moskovaan. Elämänsä loppuvaiheessa hän keskittyi omaelämäkerrallisten ja muistelmateosten kirjoittamiseen.


title: Karl Bähre

text: Karl Bähre (11. huhtikuuta 1899 Hannover – 14. tammikuuta 1960 Hannover) oli saksalainen vesipalloilija ja olympiavoittaja. Hän edusti seuratasolla SV Wasserfreunde 98:a. Bähre oli mukana maansa kultaa voittaneessa joukkueessa Amsterdamin olympialaisissa 1928. Hän pelasi turnauksessa kolme ottelua ja teki kahdeksan maalia.


title: Heino Lipp

text: Heino Lipp (21. kesäkuuta 1922 Kiviõli, Viro – 28. elokuuta 2006) oli virolainen 1940-luvun lopun ja 1950-luvun alun huippumoniottelija, kiekonheittäjä ja kuulantyöntäjä. Hän oli 12-kertainen Neuvostoliiton mestari vuosina 1946–1951.


title: Heino Lipp

text: Lipp saavutti ensimmäisen Neuvostoliiton ennätyksensä kuulantyönnössä 3. kesäkuuta 1946 Tartossa tuloksella 15,62 m. Lippin kohtalo oli urheilullisesti traaginen, sillä hän ei huippukautenaan päässyt esiintymään olympia-areenalla. Lontoon kisojen aikaan 1948 Neuvostoliitto ei osallistunut kisoihin. Sinä vuonna hän oli työntänyt kuulassa uudeksi Euroopan ennätykseksi 16,73 m ja tehnyt kymmenottelussa 7 780 pistettä. Lontoon kisojen kymmenottelun voitti 17-vuotias amerikkalainen Bob Mathias saavuttaen 7 139 pistettä. Neljä päivää myöhemmin Heino Lipp saavutti Tartossa 7 584 pistettä. Silloin 26-vuotias olisi ollut vahva mestarisuosikki, jos olisi päässyt osallistumaan. Neljä vuotta myöhemmin vuoden 1952 kisoihin Helsinkiin häntä ei päästetty poliittisesti epäluotettavana. Tällöin hän oli jo matkalla kisoihin Leningradissa, jossa hänen matkansa pysäytettiin. Syynä pidettiin sitä, että Heino Lippin vanhemmat olivat tunnettuja sotia edeltäneen itsenäisyyden ajan henkilöitä.


title: Heino Lipp

text: Heino Lippin uran parhaat tulokset olivat kuulassa 16,98 m, kiekossa 52,18 m ja kymmenottelussa 7 780, joka nykytaulukon mukaan on 7 072.


title: Heino Lipp

text: Erikoisuutena voi mainita, että Suomen presidentin Urho Kekkosen tehdessä maaliskuussa 1964 vierailun Neuvosto-Viroon Heino Lipp oli kutsuttu mukaan Kekkosen vierailun yhteydessä järjestettyyn hiihtoretkeen.


title: Heino Lipp

text: Kunnianosoituksena Heino Lippille hän kantoi uudelleenitsenäistyneen kotimaansa Viron lippua joukkueen marssiessa Barcelonan kisojen avajaisissa 1992.


title: Mongolien invaasio Horezmiin

text: Mongolit miehittivät Horezmia vuodesta 1219 vuoteen 1221. Aika merkitsi mongolien vallan laajentumista islaminuskoisille alueille. Mongolien valtakunta kattoi lopulta laajoja osia Euraasiaa lukuun ottamatta Länsi-Eurooppaa, Fennoskandiaa, Arabiaa ja Intian niemimaata, Japania ja osia Kaakkois-Aasiasta.


title: Mongolien invaasio Horezmiin

text: Mongolien alkuperäisenä tavoitteena ei kuitenkaan ollut vallata Horezmia. Tšingis-kaani lähetti Horezmin hallitsijialle Muhammad II:lle tervehdyksen, jossa hän kohteli tätä vertaisenaan. Mongolien tavoitteena ollut vaeltajakansojen yhdistäminen oli tapahtunut suurelta osin väkivallattomasti ja lähes ilman aineellisia tappioita.


title: Mongolien invaasio Horezmiin

text: Horezmin valtaaminen ja lähes täydellinen tuhoaminen toivat mongoleille maineen verenhimoisina valloittajina. Lyhyen sodan aikana Tšingis-kaani käytti sodan välineinä armotonta taktiikkaa, epäsuoria hyökkäyksiä ja äärimmäistä kauhua.


title: Mongolien invaasio Horezmiin

text: Karakitain valtakunnan kukistamisen jälkeen Mongolivaltakunnan rajat saavuttivat Horezmin valtakunnan. Alueen hallitsijana toiminut šaahi Ala ad-Din Muhammad oli vastikään saanut osan alueesta valtaansa. Hänellä oli myös kiistaa Bagdadin kalifin kanssa sillä šaahi kieltäytyi osoittamasta kunniaa kalifille islamin johtajana ja vaati tunnustusta oman valtakuntansa Sulttaanina. Tämä aiheutti levottomuuksia Horezmin valtakunnan etelärajalla. Samaan aikaan mongolit saavuttivat alueen. Tšingis-kaani näki Horezmin kiinnostavana kauppakumppanina ja jopa mahdollisena liittolaisena.


title: Mongolien invaasio Horezmiin

text: Šaahi suhtautui kuitenkin epäilevästi mongoleihin, ja šaahin Pekingissä sijainneen lähettilään viestit liioittelivat mongolien kaupunkia vallatessaan tekemiä julmuuksia. Joitakin vuosia aiemmin Bagdadin kalifi Al-Nasir oli yrittänyt saada aikaan sotaa Horezmin ja Mongolian välille.


title: Mongolien invaasio Horezmiin

text: Tšingis-kaani lähetti 500-miehisen karavaanin muodostamaan viralliset kauppasuhteet Mongolian ja Horezmin välille. Otrar kaupungin kuvernööri kuitenkin pidätti saapuneen karavaanin jäsenet väittäen, että karavaani oli salaliitto Horezmia vastaan. On kuitenkin epätodennäköistä, että karavaanissa oli mukana vakoilijoita.


title: Mongolien invaasio Horezmiin

text:
Tšingis-kaani lähetti toisen ryhmän, joka koostui kolmesta suurlähettiläästä (yksi muslimi ja kaksi mongolia) tapaamaan šaahia ja vaatimaan karavaanin vapauttamista sekä Otrarin kaupungin kuvernöörin rankaisemista. Šaahi pakotti molemmat mongolit ajamaan partansa ja mestasi ryhmän muslimijäsenen ennen kuin lähetti nämä takaisin. Šaahi määräsi karavaanin jäsenet tapettavaksi. Tämän jälkeen
Tšingis-kaani hyökkäsi Horezmin valtakuntaa vastaan.


title: Kubatšilaiset

text: Kubatšilaiset (omakielinen nimitys гIугъбуг, "gugbug") ovat Venäjällä Dagestanin Dahadajevin piirin Kubatšin taajamasta kotoisin oleva etninen ryhmä. Monet heistä ovat muuttaneet Dagestanin kaupunkeihin sekä Azerbaidžaniin, Keski-Aasiaan ja Venäjälle.


title: Kubatšilaiset

text: Virallisesti kubatšilaisia pidetään dargeina ja heidän puhumaansa kielimuotoa kubatšia dargin kielen murteena. Eräiden tutkijoiden mukaan he ovat erillinen kansa ja heidän kielensä itsenäinen kieli. Kubatšilaiset itse katsovat, että heillä on oma kansallinen ja kielellinen identiteettinsä.


title: Kubatšilaiset

text: Neuvostoliiton vuoden 1926 väestönlaskennan mukaan kubatšilaisia oli 2 600 henkeä. Nykyään heitä arvioidaan olevan noin 5 000 henkeä, joista 95 % puhuu kubatšia. Venäjän vuoden 2002 väestönlaskennassa rekisteröitiin kuitenkin vain 88 kubatšilaista.


title: Kubatšilaiset

text: Kubatšilaiset mainitaan historiallisissa lähteissä 500-luvulta alkaen. Tuolloin heistä käytettiin iranilaista nimitystä "zirihgeranit" ”panssaripaidan tekijät”. Sama merkitys on myöhemmällä turkkilaisella nimityksellä "kubatšit". Zirihgeranin eli Kubatšin kylä oli yksi Kaukasian koillisosan keskuksista, joka maksoi veroa Persialle. Vuosina 738–739 sen valloittivat arabit ja vuonna 1396 Timur Lenkin joukot. 1200–1300-lukujen vaihteessa kylän asukkaat kääntyivät muslimeiksi. 1500–1600-luvuilla kubatšilaiset taistelivat itsenäisyydestään Kaitagin ja Kazikumuhin hallitsijoita vastaan. 1700-luvulla seudulle hyökkäsivät persialaisen Nadir-šaahin joukot. Vuonna 1813 Dagestan liitettiin Venäjään, minkä jälkeen Kubatši kuului Kaitagin–Tabasaranin piirikuntaan.


title: Kubatšilaiset

text: Kubatšilaisten perinteisiä elinkeinoja ovat erilaiset käsityöammatit. Maanviljelyn ja karjanhoidon merkitys oli vähäinen. Miehet harjoittivat metalli- ja kultasepänammatteja sekä käsittelivät kiveä, puuta ja luuta. Naiset kutoivat, ompelivat sekä valmistivat huopia ja jalkineita. Kubatšissa tuotetut taiteellisesti korkeatasoiset aseet, astiat ja korut tunnettiin laajalti koko Kaukasiassa ja sen ulkopuolella. Vuonna 1924 perustettiin kultasepänartteli, josta vuonna 1960 tuli yksi Dagestanin suurimmista taidekäsityöyrityksistä.


title: Kubatšilaiset

text: Perinteisiä asumuksia ovat vuorten etelärinteille ahtaasti rakennetut monikerroksiset kivitalot, joiden alimpia kerroksia käytettiin karjasuojina ja varastoina. Asuinhuoneiden erikoisuus ovat eräänlaiset ”kotimuseot”, joihin on kerätty paikallisia ja Lähi-idän maissa valmistettuja metalliastioita sekä eri puolilta maailmaa tuotua keramiikkaa. Ruokavalion perustana ovat jauhot, liha ja maitotuotteet. Suosittuja ruokalajeja ovat vehnä- ja maissijauhoista valmistettu hinkal, erilaiset keitot ja täytetyt piirakat. Perinteiset kansanpuvut ovat nykyään jääneet pois käytöstä.


title: Kubatšilaiset

text: Yhteiskuntajärjestys perustui 1900-luvun alkuun saakka perhe- ja sukuyhteisöihin. Avioliitot solmittiin yleensä sukuyhteisön kesken. Serkkujen ja pikkuserkkujen väliset avioliitot olivat yleisiä. Huomattava merkitys oli naimattomien miesten seuroilla, joiden kokouksiin liittyi monimutkaisia seremonioita. Naisten asema oli heikko, mutta moniavioisuus harvinaista. Kyläyhteisö vastasi tapaoikeuteen ja islamilaiseen lakiin perustuneesta lainkäytöstä sekä kylän puolustuksesta ja suhteista ulkomaailmaan.


title: Kubatšilaiset

text: Henkisen kulttuurin erityispiirteitä olivat miesten seuroissa ja häissä esitetyt rituaalitanssit. Suulliseen kansanperinteeseen on vaikuttanut erikoistuminen käsityöammatteihin. Juhlapäiviin kuuluu keväällä vietettävä uusivuosi. Perinteinen uskonto on sunnalainen islam. Sen rinnalla säilyi 1900-luvulle saakka myös luontoon liittyviä esi-islamilaisia uskomuksia.


title: Metsäsittiäinen

text: Metsäsittiäinen ("Geotrupes stercorosus" tai "Anoplotrupes stercorosus") on lehtisarvisten heimoon ("Scarabaeidae") ja sittiäisiin kuuluva kovakuoriaislaji.


title: Metsäsittiäinen

text: Metsäsittiäinen on 16 millimetrin pituinen. Se on siniseen vivahtava kiiltävän musta. Se muistuttaa isosittiäistä ("Geotrupes stercorarius").


title: Metsäsittiäinen

text: Metsäsittiäinen esiintyy koko Suomessa.


title: Metsäsittiäinen

text: Metsäsittiäiselle kelpaa ravinnoksi kasvinsyöjäeläinten lannan lisäksi myös sekasyöjien lanta, sienet ja raadot. Se kaivaa lantakasan alle onkalon, johon se munii ja vie lantaa kuoriutuvien toukkien ravinnoksi.


title: Fonit

text: Fonit ovat Beninin suurin etninen ryhmä, joka asuu lähinnä maan etelä- ja keskiosissa. Siihen kuuluu yli 1,25 miljoonaa henkeä.


title: Fonit

text: Fonit olivat 1700-luvulla kukoistaneen Dahomeyn kuningaskunnan perustajia ja vallanpitäjiä. Fonien kuningas vaikuttaa edelleen Abomeyn kaupungissa, mutta hänellä on enää seremoniallisia tehtäviä.


title: Fonit

text: Fonien uskonnollinen perinne keskittyy esi-isien kunnioittamiseen. Dahomeyn kuningaskunnan loistoaikoina kuninkaallisten esi-isien vuotuinen muistojuhla huipentui satojen orjien tai sotavankien uhraamiseen. Tavalliset perheet pitivät kotonaan puista patsasta, johon hierottiin palmuöljyä rukouksena esi-isille, jotta perhe ja koko kylä saisivat suojelusta. Näitä patsaita veistetään edelleen.


title: Tote

text: Jorge López Marco eli Tote (s. 23. marraskuuta 1978 Madrid, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Hérculesia ja on pelipaikaltaan hyökkääjä.


title: Tote

text: Tote pelasi nuoruusvuosinaan Atlético Madridin sekä Real Madridin junioriakatemioissa, joista jälkimmäiseen hän siirtyi vuonna 1993. Hän pelasi pääosin Real Madridin reservijoukkueessa, kunnes 8. toukokuuta 1999 hän teki ensiesiintymisensä seuran edustusjoukkueessa ottelussa Real Sociedadia vastaan.


title: Tote

text: Vietettyään kauden 1999–2000 lainalla portugalilaisseura Benficassa, hän palasi Madridiin kaudeksi 2000–2001 ja onnistui vakiinnuttamaan pelipaikkansa edustusjoukkueen kokoonpanossa. Tästä huolimatta peliaika jäi kuitenkin hyvin vähäiselle kauden aikana, vain kolme ottelua. Seuraavaksi kaudeksi 2001–2002 Tote siirtyi lainasopimuksella Valladolidiin, joka pelasi myös maan pääsarjassa Primera Divisiónissa. Hän teki ensimmäisen maalinsa joukkueessa 16. syyskuuta 2001 ottelussa Málagaa vastaan. Kuukausi myöhemmin hän merkautti hattutempun ottelussa Athletic Bilbaota vastaan.


title: Tote

text: Kaudella 2002–2003 hän pelasi ainoastaan yhden ottelun madridilaisseurassa. Seuraavana kesänä 2003 hän teki viisivuotisen sopimuksen Betisin kanssa. Loukkaantumiset haittasivat kuitenkin hänen aikaansa sevillaisseurassa, ja lopulta tammikuussa 2005 hän siirtyi loppukauden kestävällä lainasopimuksella naapuriseura Málagaan.


title: Tote

text: Pelattuaan kauden 2005–2006 Valladolidissa, hän siirtyi kaksivuotisella sopimuksella Segunda Divisiónissa pelanneeseen Hérculesiin. Kaudella 2009–2010 hän pelasi 35 ottelua ja teki niissä neljä maalia, kun alicantelaisseura nousi Primera Divisióniin.


title: István Barta

text: István Barta (joskus myös Berger; 13. elokuuta 1895 Álmosd – 16. helmikuuta 1948 Budapest) oli unkarilainen vesipalloilija, uimari ja olympiavoittaja. Hän pelasi maalivahtina ja edusti seuratasolla III. Kerületi Vivó Egyletia sekä myöhemmin Újpesti Torna Egylet -seuraa. Barta osallistui olympialaisiin kolmesti vuosina 1924–1932. Hän voitti kaksi olympiamitalia, kultaa Los Angelesin kisoista 1932 ja hopeaa Amsterdamista 1928. Barta oli mukana maansa kultaa voittaneessa joukkueessa EM-kisoissa vuosina 1926, 1927 ja 1931. Hänet valittiin juutalaisen urheilun kunniagalleriaan vuonna 1998.


title: István Barta

text: Barta menestyi myös uinnissa; hän voitti maansa mestaruuden 100 metrin rintauinnissa vuosina 1924 ja 1926.


title: Julia Ratkevitš

text: Julia Ratkevitš (s. 16. heinäkuuta 1985 Minsk, Valko-Venäjän SNT) on azerbaidžanilainen, aikaisemmin Valko-Venäjää edustanut naispainija, maailman- ja Euroopan mestari.


title: Julia Ratkevitš

text: Ratkevitš aloitti painiuransa edustamalla synnyinmaataan Valko-Venäjää, jonka trikoissa hän saavutti junioreiden MM- ja EM-hopeaa sekä aikuisten tasolla EM-pronssia Varnassa 2005 59-kiloisten sarjassa.


title: Julia Ratkevitš

text:
Vuoden 2007 MM-kilpailuista lähtien Ratkevitš on edustanut Azerbaidžania. Tänä aikana hän on voittanut kaksi MM-kultaa ja yhden EM-kullan 59-kiloisten sarjassa, olympiapronssia 55 kg:n painoluokassa 2012, MM-hopeaa 55- ja 60-kiloisten sarjoissa, MM-pronssia 58- ja 59-kiloisissa sekä EM-pronssia 60 kg:n sarjassa.
Ratkevitš on 163 cm pitkä ja hänen normaalipainonsa on 61 kg.


title: Elena Gilbert

text: Elena Gilbert on kuvitteellinen hahmo televisiosarjassa Vampyyripäiväkirjat. Hän on 18-vuotias tyttö, joka asuu Mystic Fallsissa Virginiassa tätinsä Jenna Sommersin ja veljensä Jeremyn kanssa. Elena on sarjan ensimmäisillä tuotantokausilla rakastunut vampyyri Stefan Salvatoreen, jonka kanssa hän seurustelee, mutta jakaa myös ainutlaatuisen siteen Stefanin isoveljen Damonin kanssa. Myöhemmin Elena ja Stefan eroavat. Damon ja Elena alkavat seurustella, mutta Elenalla on tunteita yhä Stefania kohtaan. Elena käy "Mystic Falls High Schoolia", jossa hän oli ennen vanhempiensa kuolemaa cheerleader, mutta lopetti vaikeuksien takia.


title: Elena Gilbert

text: Stefan pelasti Elenan auto-onnettomuudesta, jossa tämän adoptiovanhemmat kuolivat auton suistuttua sillalta. Stefan huomasi Elenan olevan aivan kuin ilmetty Katherine, johon molemmat veljekset olivat rakastuneita 1800-luvulla. Pelastettuaan Elenan, Stefan seurasi tämän elämää kuukausia vain varmistuakseen siitä ettei Elena ole Katherine.


title: Elena Gilbert

text: Elenan saatua selville Salvatoren veljesten salaisuuden hänen elämäänsä alkaa kuulua yhä enemmän murhia, valheita ja yliluonnollisia tapahtumia. Elenaa kuvaillaan luonteeltaan fiksuksi, ystävälliseksi, välittäväksi ja Elena yrittääkin olla positiivinen hänelle vaikeinakin aikoina.


title: Elena Gilbert

text: Elena syntyi vuonna 1992 John Gilbertille, jonka hän luulee olevan hänen setänsä, ja 17-vuotiaalle Isobel Flemmingille, joka pakeni synnytettyään. Vauva sai kuitenkin kunnolliset vanhemmat Johnin veljestä Graysonista ja tämän vaimosta Mirandasta: Gilbertit yrittivät kovasti saada vauvaa, mutta mitään ei tapahtunut joten näin kaikki sujui mutkattomasti. Myöhemmin Elena sai tietää olevansa etäistä sukua Katherine Piercelle, vampyyrille joka aikoinaan aiheutti Stefanin ja Damonin välisen vihanpidon. 23. toukokuuta 2009 ajaessaan kotiin vanhempiensa kanssa, Gilbertien auto suistui Wickery Bridge-sillan lähellä jokeen, jonka jälkeen Elena päätyi ihmeen kaupalla sairaalaan. Myöhemmin paljastui, että Stefan saapui onnettomuuspaikalle ja pelasti Elenan Graysonin niin pyydettyä, jonka jälkeen hän yritti myös pelastaa tämän vanhemmat, jotka kuitenkin valitettavasti menehtyivät. Onnettomuudesta lähtien Stefan oli pitänyt Elenaa silmällä suojellakseen tätä, pitääkseen lupauksensa tämän vanhemmille. Elenalle paljastui vasta 17-vuotiaana, etteivät Grayson ja Miranda olekaan hänen vanhempiaan vaan John, jota hän piti setänään onkin hänen biologinen isänsä.


title: Elena Gilbert

text: Elena ja Jeremy asuvat tätinsä Jennan kanssa heidän vanhempiensa kuoltua auto-onnettomuudessa. Vanhempiensa kuoleman jälkeen, Elena erosi lapsuuden ystävästään, ensirakkaudestaa sekä poikaystävästään Matt Donovanista aloittaakseen kaiken alusta. Kouluvuoden alkaessa Elena tapaa Stefan Salvatoren, johon hän tuntee suurta vetoa. Stefanin tapaaminen palauttaakin Elenalle asiat normaaliin päiväjärjestykseen. Elenan parhaita ystäviä ovat Bonnie Bennett sekä Caroline Forbes. Elenalle tietämättömästä syystä hän muistuttaa Katherinea Piercea, henkilöä Stefanin menneisyydestä.


title: Elena Gilbert

text: Pian tavattuaan Stefan Salvatoren, Elena alkoi rakastua tähän ja päin vastoin. Myöhemmin Elena pyytää Stefania seuralaisekseen Perustajien juhlaan, mutta suuttuu Stefanille tämän salattua asioita. Lopulta Elena saa selville Stefanin ja Damonin olevan vampyyreja. Kun Elenan ystävä Vicki Donovan muutetaan vampyyriksi, Elena yrittää vakuuttaa sekä Vickin että Jeremyn pysymään erossa toisistaan vain joutuakseen Vickin uhkailemaksi.


title: Elena Gilbert

text: Koulun Halloween-juhlassa Stefan joutuu tappamaan Vickin tämän menetettyä kontrollinsa yrittäen satuttaa sekä Elenaa, että Jeremyä. Tapahtuman vuoksi Elena pyytääkin Damonia pyyhkimään Jeremyn muistin Vickin kuolemaa koskevista asioista saaden tämä uskomaan Vickin "lähteneen kaupungista ja ettei tämä tule palaamaan." Elena ja Jenna huomaavat, että tämän tuloksena Jeremy lakkaa käyttämästä huumeita.


title: Elena Gilbert

text: Elena joutuu todistamaan myös Lexin kuoleman Damonin käsissä sekä Bonnien talismaanin tuhoamisen, jottei Damon saisi vapautettua haudan vampyyrejä. Elena joutuu auto-onnettomuuteen törmättyään vampyyriin paetessaan Stefanin luota löydettyään valokuvan Katherinesta. Tuntematon vampyyri lähes hyökkää Elenan kimppuun, mutta Damon ilmestyy paikalle juuri ajoissa pelastaakseen tämän hengen. Pizza-mies nimeltä Noah kuljettaa Jeremylle eräänä iltana pizzat ja kutsutaan sisälle odottamaan maksua. Noah ilmestyy myös koulun juhliin ja uhkaa tappaa Jeremyn, jollei Elena poistu tanssiaisista. Elena juoksee käytävään vampyyrin seuratessa ja onnistuu puukottamaan tätä kynillä kunnes Stefan ja Damon saapuvat apuun ja tappavat tämän. Ennen kuolemaansa Noah paljastuu Annan ja Benin ystäväksi sekä Katherinen tutuksi.


title: Elena Gilbert

text: Haudan avaamisen jälkeen, vampyyrien päästyä vapaaksi, Elena auttaa Damonia pelastamaan Stefanin Frederick-nimiseltä vampyyriltä ja muilta vampyyreiltä, jotka kiduttivat tätä. Frederick onnistuu kuitenkin lyömään puun varren Stefaniin, jolloin Elena antoa tälle vertaan, jotta tämä selviytyisi. Stefan kuitenkin alkaa janota ihmisverta ja varastaakin mm. sairaalan veripankista verta salaa Elenalta. Kun Damon kertoo Elenalle Stefanin addiktiosta, he riitelevät ja Stefan hyökkää Miss Mystic Falls kisaan osallistuneen Amberin kimppuun juoden tämän verta ja lähes tappaen tämän. Elena ja Damon lukitsevat Stefanin kellariin yrittäessään saada tämän takaisin normaaliksi.


title: Elena Gilbert

text: Kun Bonnien isoäiti kuolee, Bonnie lähtee kaupungista ja palatessaan alkaa syyttää Stefania ja Damonia tämän kuolemasta ja on vihoissaan myös Elenalle. Elena yrittää korjata asiat, mutta Bonnie sanoo ettei tämä voi tehdä asialle mitään vaan Elenan pitää jättää hänet rauhaan. Kun Elenan biologinen äiti saapuu kaupunkiin, kaverukset korjaavat välinsä ja Bonnie "poistaa" vampyyreitä tuhoavasta laitteesta kirouksen. Laite aktivoidaan Perustajien juhlassa ja paljastuu, ettei Bonnie poistanutkaan kirousta. Kauden päätösjaksossa Damon törmää Elenaan (oikeasti Katherineen) ja pari jakaa intohimoisen suudelman, joutuen kuitenkin Jennan keskeyttämäksi. Jakson lopussa Elena saapuu kotiin, jonkun varastettua hänen tavaransa. Astuessaan sisään hän kuulee ääniä keittiöstä ja lähtee tutkimaan asiaa tietämättömänä Katherinen paikallaolosta.


title: Elena Gilbert

text: Elena menee keittiöön ja järkyttyy nähdessään Johnin vuotamassa kuiviin lattialla. Elena juoksee soittamaan hätänumeroon, jolloin John elehtii jonkin olevan hänen takanaan. Elena ottaa Katherinen Johniin käyttämän veitsen ja alkaa etsiä hyökkääjää. Katherine kuitenkin lähtee talosta sekunneissa.


title: Elena Gilbert

text: Elena muistaa myös Jeremyn olleen kotona ja juoksee yläkertaan ja löytää tajuttoman Jeremyn, joka on ottanut purkillisen kipulääkkeitä sekä Anna-nimisen vampyyrin verta. Elena ravistelee Jeremyä, jolloin tämä herää. Sairaalassa Carolinen jouduttua onnettomuuteen, Damon tarjoaa vertaan Carolinelle. Elena ei halua että vampyyrin verta annettaisiin Carolinelle, mutta Bonnie pakottaa Damonin juottamaan verta Carolinelle, jottei tämä kuole.


title: Elena Gilbert

text: Elenan ollessa yksin, Damon lähestyy tätä parin jakamaa suudelmaa koskien, jonka jälkeen Elena ja Jenna käyvät hämmentävän keskustelun, jolloin Damon tajuaa suudelleensa Katherinea eikä Elenaa. Stefanin vahtiessa Jeremya Katherine ilmestyy paikalle esittäen Elenaa, Stefan kuitenkin tajuaa pian henkilön olevan Katherine ja heittääkin tämän syrjään. Damonin ja Elenan saapuessa, Katherine pakenee ja Stefan kertoo kaksikolle Katherinen palanneen. Stefan ei ole myöskään iloinen Damonin paljastaessa suudelleensa Katherinea jonka luuli olevan Elena. Myöhemmin Damonin kysyessä Elenalta suudelmasta, Elena vastaa olleensa yllättynyt Damonin luultua että hän vastaisi suudelmaan ja satuttaakin vastauksellaan tahtomattaan Damonia.


title: Elena Gilbert

text: Myöhemmin Rose-niminen vampyyri kidnappaa Elenan, saadakseen itsensä ja ystävänsä Trevorin vapaiksi, vaihtamalla Elenan vapauteen. Elena saa tietää vain oman kuolemansa rikkovan kuukiven kirouksen. Elijah, voimakas vampyyri ja yksi Alkuperäisistä, joka yrittää saada kuukiven käsiinsä kuulee Elenan keskustelevan siitä. Elijah yrittää hallita Elenan mieltä, mutta rautayrtti-kaulakorun vuoksi ei onnistu, jolloin tämä repii ketjun pois ja hallitsee Elenaa kertomaan kiven sijainnin, jolloin Damon ja Stefan saapuvat pelastamaan tämän. Damon vie kotiin selvinneelle Elenalle tämän kaulakorun takaisin, mutta ennen palautusta Damon kertoo Elenalle rakastavansa tätä, mutta hallitsee tämän mieltä jotta tämä unohtaisi sanotun.


title: Elena Gilbert

text: Rosen ilmestyttyä Salvatoreille ja kerrottuaan heille tietonsa alkuperäisistä vampyyreista Elena menee tapaamaan Katherinea hautaholviin. Katherine kertoo tietonsa koska Elena toi mukanaan verta ja Katherine ei voinut kieltäytyä, koska oli melkein jo muumioitunut..


title: Elena Gilbert

text: Elena tapasi Stefanin tämän ensimmäisenä koulupäivänä, vaikka Stefan tunsikin Elenan jo ennen heidän kohtalokasta tapaamistaan. Elena pitää Stefania charmikkaana, komeana ja salaperäisenä ja lopulta pari alkaakin seurustella. Myöhemmin Stefan paljastaa vampyyriytensä Elenan painostuksesta, jolloin parin suhde hetkellisesti päättyy. Pian Elena kuitenkin lämpenee ajatukselle että Stefan on vampyyri, tajuttuaan tämän hyvän ja kunnollisen luonteen. Pari jatkaa seurusteluaan tunnustaen rakkautensa toisilleen.


title: Elena Gilbert

text: Äskettäin pari kuitenkin erosi Katherinen Elenaa kohtaan tehtyjen tekojen vuoksi, mm. Jennan manipuloiminen itsemurhaan. Ja vaikka Katherine olikin poissa pelistä, pari pysyi erossa. Myöhemmin he palasivat yhteen.


title: Elena Gilbert

text: Elena piti Damonia aluksi itserakkaana ja itsekeskeisenä, sadistisena hirviönä; veljensä täydellisenä vastakohtana. Veljesten vihamielinen jännite heltiää Elenan vietettyä päivän Damonin kanssa Georgiassa. Elena alkaa tuntea myötätuntoa Damonia kohtaan kun tämä ei löydäkään Katherinea kirotusta haudasta, tajutessaan Damonin olevan vain yksinäinen ja etsien epätoivoisesti rakkautta. Elenan ja Damonin välille muodostuukin myöhemmin melko läheinen ystävyyssuhde.


title: Elena Gilbert

text: Elenan kieltäytyessä suutelemasta Damonia, tämä tappaa Jeremyn joka ei kuitenkaan sormuksensa ansiosta kuole, jonka jälkeen Elena sanoo Damonille tämän menettäneen hänet ainiaaksi. Useissa jaksoissa paljastuu myös, että Damon on rakastunut Elenaan, mutta asia tulee kunnolla selväksi jaksossa "Rose", jossa Damon kertoo tunteistaan suoraan Elenalle, jonka jälkeen hallitsee tämän mieltä unohtamaan tunnustuksensa. Myöhemmin kolmannella kaudella Elenan ja Damonin etsiessä Stefania, heidän välillään huomataan muutakin kuin pelkkää ystävyyttä. Kun Elena muuttuu vampyyriksi, hänen ja Damonin välille syntyy vahva side joka johtuu Elenan vahvoihin tunteisiin ennen vampyyriksi muuttumista. Stefan ja Caroline yrittävät saada Elenan järkiinsä, että hän ei ole oikeasti rakastunut Damoniin vaan kaikki johtuu siteestä. Kun he kuitenkin joutuvat alkuperäisen vampyyrin Rebeccan vangiksi kouluun, Rebecca käyttää mielenhallintaa Elenan ja kysyy miksi hän oikeasti nukkui Damonin luona, ja Elena vastasi että hän on rakastunut Damoniin. He saavat myös tietää vanhalta noidalta että harvinainen vampyyrien side ei vaikuta tunteisiin, vaan ainoastaan tekoihin. Damon ja Elena alkavat seurustelemaan monien vaikeuksien jälkeen ja rakastavat toisiaan enemmän kuin mitään muuta.


title: Elena Gilbert

text: Elena ja Bonnie ovat olleet ystäviä lapsuudestaan saakka. He ovat erittäin läheisiä ja tekisivät toistensa vuoksi mitä tahansa. Elena rakastaa Bonnieta kuin omaa siskoa ja kaksikolla onkin särkymätön ystävyyssuhde. Elena oli ensimmäinen ihminen, jolle Bonnie kertoi olevansa noita. Bonnien isoäiti opastaa Bonnieta noidaksi tulemissessa.


title: Elena Gilbert

text: Elena on aina yrittänyt suojella Jeremya ja pyytää jopa Damonia poistamaan Jeremyn muistoja, jottei tämä muistaisi Vickin kuolemaa. Toisella tuotantokaudella Jeremy auttaa Salvatoren veljeksiä yrittämään päästä eroon Katherinesta. Jeremyn ja Elenan suhde katoaa sarjojen aikana kun Jeremy lukee salaa Elenan päiväkirjan jossa sanotaan että Damon pyyhki Jeremyn muistin kun Jeremyn entinen tyttöystävä Vicki muuttui vampyyriksi ja oli vaaraksi Jeremylle.


title: Elena Gilbert

text: Elena ei tiedä paljoa esiäidistään Katherinesta. Jaksossa "Bloodlines" Elena saa tietää näyttävänsä aivan tältä ja ensimmäisen kauden lopussa hän joutuu kasvokkain tämän kanssa. Elena ja Katherine tapaavat Stefanin kidutettua Katherinea saadakseen tältä tietoja. Samassa jaksossa paljastuu, ettei Katherine palannut kaupunkiin Stefania kohtaan tuntemansa rakkauden vuoksi. Elena ei tiennyt Katherinesta juuri mitään ennen kuin meni hautaan johon Katherine oli teljetty ja vaihtoi ihmisverta tietoihin Katherinen menneisyydestä.


title: Elena Gilbert

text: Caroline on Elenan ja Bonnien ystävä, joka on hieman piinallinen ja kateellinen Elenalle. Ensimmäisen kauden lopussa Caroline alkaa tapailla Elenan ex-poikaystävää, Mattia mutta on kateellinen Elenan ja Mattin menneisyydestä. Caroline kuitenkin alkaa muuttua hyväksyvämmäksi, ystävällisemmäksi ihmiseksi ja alkaa ymmärtää Mattin välittävän hänestä eikä Elenasta.


title: Elena Gilbert

text: Elena ja Jenna ovat erittäin läheiset toisilleen ja Jenna kohteleekin Elenaa kuin omaa lastaan. Parin välille on kuitenkin muodostunut kuilu Jennan nähtyä Katherinen ja Damonin suutelevan ja luultua Katherinea Elenaksi.


title: Elena Gilbert

text: 600 vuotta sitten vampyyrien ja ihmissusien aiheutettua hävitystä atsteekeille, voimakas atsteekkishamaani kirosi heidät tehden vampyyreistä voimattomia aurinkoa vastaan ja pakottaen ihmissudet muuttamaan muotoaan vain täydenkuun aikaan. Kirousta sitova kuukivi ja Petrova-kaksoisolento täytyy uhrata, jotta kirous murtuu. Ainoat tiettävästi elossa olevat kaksoisolennot ovat Katherine ja Elena. Katherinen ollessa teknisesti kuollut, Elena on ainut jonka avulla kirous voidaan murtaa.


title: Elena Gilbert

text: Kaksoisolennot luotiin tavaksi murtaa kirous, sen ollessa sidottu Petrovan suvun jäsenen vereen, jotta vampyyrit pysyvät auringon orjina ja ihmissudet kuun palvelijoina. Jos kirouksen murtaa vampyyri, ihmissudet joutuvat kestämään kuun kirousta ikuisuuden. Auringon ja kuun kirouksen murtamiseksi tarvitaan Petrova-kaksoisolento, vampyyri sekä ihmissusi uhreiksi sekä kuukivi ja noita loitsimaan tarvittu loitsu.


title: Elena Gilbert

text: Vuonna 1492, ensimmäisen Petrova-kaksoisolennon, Katerina Petrovan ollessa vielä ihminen, Klaus (vampyyri, joka tahtoo murtaa kirouksen) kaappasi tämän. Katerina tiesi kuolevansa joten hän huijasi Trevorin, Klausin palvelijan auttamaan pakenemisessa. Katerine oli ovela; hän tiesi olevansa Klausille hyödytön muuttuessaan vampyyriksi. Rosen verta elimistössään Katerine tappoi itsensa ja tuli takaisin vampyyrinä.


title: Elena Gilbert

text: Paetessaan vampyyrina, Klaus tappoi kaikki Katerinan Bulgariassa asuvat sukulaiset ajatellen ettei kaksoisolentoa koskaan enää ilmestyisi. Klaus ei kuitenkaan tiennyt Katerinan synnyttäneen aikaisemmin terveen lapsen, joka jatkoi Petrovan sukua.


title: Elena Gilbert

text: Petrova-kaksoisolennon kohtalo välittyi Katherinen jälkeläiselle, Elena Gilbertille. Sarjan alkaessa vuodesta 2009, Elena vaikuttaa ulkonäöltään aivan Katherinen kaksoisolennolta, joka tarkoittaa tämän olevan toinen Petrova-kaksoisolento. On Elenan kohtalo, että hänen elämänsä on täyttyny kuolemilla ja kidnappauksilla, eikä suinkaan Stefanin kaupunkiin palaamisen syy. Elena tiedostaa tämän, eikä syytäkään ketään tapahtuneista. Katherinen palatessa Mystic Fallsiin, hän nautti kaupungissa kuljeksimisesta ja halusi saada takaisin elämänsä Salvatoren veljesten kanssa. Katherine tiesi kuitenkin heidän jatkaneen elämäänsä, sen vuoksi hän halusi saada Elenan kärsimään, elämään surussa ja päättämään suhteensa Stefaniin.


title: Elena Gilbert

text: Katherine uhkasi Stefanille tappavansa kaikki Elenan rakastetut Elenan edessä ja lopulta itse Elenan Stefanin edessä, jollei pari eroaisi. Elena ja Stefan eivät kuitenkaan halunneet erota, joten he teeskentelivät eronneensa, jotta Katherine jättäisi heidät rauhaan. He kuitenkin aliarvioivat Katherinen; he eivät tajunneet tämän olevan aina askelta edellä. Katherine teeskenteli olevansa Elena, poistaen rautayrtin kaikesta mitä Gilbertit ja Elenan ystävät söivät ja omistivat. Lopulta hän manipuloi Jennaa puukottamaan itseään Elenan edessä. Jenna kuitenkin selviytyi. Tajuttuaan virheensä Elena erosi Stefanista.


title: Elena Gilbert

text: Kuten Vanessakin sanoi, "Voin sanoa, että kaksoisolennot tavallisesti piinaavat itseltään näyttäviä henkilöitä päättääkseen heidän elämänsä." Katherinella oli kuitenkin muukin syy palata, kuin saada Elena kärsimään; hän haki kuukiven Lockwoodeilta ja valmistautui rikkomaan kirouksen. Ensimmäisenä kaksoisolentona, väsyneenä pakenemaan, hän aikoi tehdä sopimuksen Klausin kanssa luovuttamalla tälle Elenan. Neljännen kauden viimeisessä jaksossa Elena onnistuu juottamaan Katherinelle lääkettä, joka heidän tietojensa mukaan muuttaa kuolemattoman olennon takaisin kuolevaiseksi ja viidennellä kaudella selviää, että aine toimii niin kuin kaikki sanovat.


title: Elena Gilbert

text: "Vampyyripäiväkirjat"-kirjoissa Elenaa kuvaillaa kauniiksi ja suosituksi high schoolia käyväksi tytöksi, jolla on vaaleat hiukset ja siniset silmät. Hänen viitataan usein näyttävän enkeliltä. Kirjojen edetessä Elena muuttuu pinnallisesta, itsekeskeisestä "jääkuningattaresta" rakastettavammaksi, avoimemmaksi henkilöksi. Elena rakastaa Stefan Salvatorea, vaikka tuntee jotain Damoniakin kohtaan. Elena kuolee kirjasarjassa useita kertoja, muuttuen ihmisestä vampyyriksi ja henkiolennoksi.


title: Randy Cunneyworth

text: Randy William Cunneyworth (10. toukokuuta 1961 Etobicoke, Ontario) on kanadalainen jääkiekkovalmentaja ja jääkiekkohyökkääjä. Hän pelasi urallaan 866 NHL-ottelua ja edusti kuutta eri seuraa. Peliuransa jälkeen Cunneyworth ollut Montreal Canadiensin kahden AHL-joukkueen päävalmentaja.


title: Randy Cunneyworth

text: Viimeiset juniorikautensa Cunneyworth pelasi Ottawa 67's -joukkueessa OMJHL:ssä. Hän pelasi joukkueessa kaudet 1979–1981. Buffalo Sabres varasi hänet NHL:ään varaustilaisuuden 167. valintana. Cunneyworth palasi kuitenkin Ottawaan ja teki OMJHL:ssä 67 ottelussa tehot 54+74 ja keräsi 240 jäähyminuuttia. OMJHL-kauden jälkeen Buffalo nosti hänet vielä joukkueeseensa, ja hän pelasi yhden ottelun sekä Buffalossa että AHL:n Rochester Americansissa.


title: Randy Cunneyworth

text: Kaudella 1981–1982 Cunneyworth pelasi 20 ottelua Buffalossa, mutta pääosa kaudesta meni kuitenkin Rochesterissa. Seuraavilla kolmella kaudella hän ei enää mahtunut Buffalon kokoonpanoon kertaakaan vaan pelasi Rochesterissa. Cunneyworth teki kaudella 1984–1985 AHL:ssa 72 ottelussa 68 pistettä. Ennen kauden 1985–1986 alkua Cunneyworth kaupattiin Pittsburgh Penguinsiin, josta Buffalo sai Mike Mollerin ja Pat Hughesin. Pittsburghissa Cunneyworth sai ensimmäisen todellisen mahdollisuutensa pelata NHL:ssä. Kaudella 1985–1986 hän teki heti 45 pistettä 75 ottelussa. Yhteensä Cunneyworth pelasi Pittsburghissa neljä kautta, ja niistä paras oli kausi 1987–1988, jolloin hän teki 74 pistettä (35 maalia ja 39 maalisyöttöä) 71 ottelussa.


title: Randy Cunneyworth

text: Cunneyworth kaupattiin kaudeksi 1989–1990 Winnipeg Jetsiin Rick Tabaraccin ja Dave McLlwainin kanssa. Vaihdossa Pittsburgh sai Jim Kyten, Andrew McBainin ja Randy Gilhenin. Winnipegissä Cunneyworth ei ehtinyt pelata kuin 28 peliä, kunnes hän joutui uuteen vaihtokauppaan. Hartford Whalers hankki hänet ja antoi vastineeksi Paul MacDermidin. Hartfordissa Cunneyworth pelasi viidellä kaudella. Kolmella täydellä kaudellaan joukkueessa hän ei kuitenkaan pelannut kuin reilut 30 ottelua kaudessa. Hänet kaupattiin sitten jälleen kesken kauden 1993–1994, kun Chicago Blackhawks hankki Hartfordista hänet, Gary Suterin ja kolmannen kierroksen varausoikeuden vaihdossa František Kučeraaan ja Jocelyn Lemieux'hon.


title: Randy Cunneyworth

text: Kesällä 1994 Cunneyworth teki sopimuksen Ottawa Senatorsin kanssa. Hän edusti Ottawaa neljä kautta. Hän toimi myös Ottawan kapteenina. Neljän Ottawa-kauden jälkeen Cunneyworth palasi pitkän tauon jälkeen Buffaloon, kun hän teki joukkueen kanssa sopimuksen. Hän pelasi kuitenkin pääosan kaudesta kaudesta 1998–1999 farmijoukkue Rochesterissa, vaikka pelasikin myös 14 NHL-ottelua. AHL-kauden jälkeen Cunneyworth pääsi pelaamaan Buffalossa Stanley Cup -finaaleja. Kauden 1999–2000 pelasi Rochesterissa ja toimi samalla joukkueen apulaisvalmentajana. Rochester ylsi kaudella Calder Cup -finaaleihin. Hän sai kauden jälkeen Fred T. Hunt Memorial Awardin omistautumisesta jääkiekolle.


title: Randy Cunneyworth

text: Cunneyworth aloitti AHL:n Rochesterin päävalmentajana kaudella 2000–2001. Hän valmensi joukkuetta lopulta peräti kahdeksan kauden ajan. Rochester pääsi Cunneyworthin aikana kuudesti AHL:n pudotuspeleihin. Kaudella 2004–2005 Rochester voitti AHL:n runkosarjan, ja Cunneyworth palkittiin kauden jälkeen AHL:n parhaalle valmentajalle myönnettävällä Louis A. R. Pieri Memorial Awardilla. Cunneyworthista tuli Rochesterissa seurahistorian toinen valmentaja, joka on valmentanut joukkuetta yli 500 ottelussa. Yhteensä hän valmensi joukkuetta 640 ottelussa, joista Rochester voitti 306. Hän jätti seuran kauden 2007–2008 jälkeen Rochesterin historian toiseksi eniten otteluita valmentaneena ja voitettua otteluita ottaneena valmentajana.


title: Randy Cunneyworth

text: Cunneyworth palkattiin kaudeksi 2008–2009 NHL-joukkue Atlanta Thrashersin apulaisvalmentajaksi. Hän piti pestiä kahden kauden ajan. Kesällä 2010 hänet valittiin AHL-joukkue Hamilton Bulldogsin uudeksi päävalmentajaksi. Bulldogsista Cunneyworth palkattiin kesällä 2011 Montreal Canadiensin apulaisvalmentajksi. Hän nousi joukkueen päävalmentajaksi, kun Canadiens antoi joulukuussa 2011 potkut Jacques Martinille.


title: Myyjä

text:
Myyjä on kaupallisen alan ammatti. Myyjiä työskentelee erilaisissa liikkeissä, niin kuin ruokakaupoissa tai esimerkiksi
autoliikkeissä, jolloin nimike on autonmyyjä. Nimikkeenä voidaan käyttää myös kassahenkilöä. Tehtäviä ovat esimerkiksi asiakaspalvelu, tavaroiden järjestely, tilaus, vastaanotto, hinnoittelu ja työskentely kassalla. Myyjän tehtävä on ratkaista asiakkaan tarve myymällä siihen sopiva tuote tai palvelu.


title: Myyjä

text: Yritysmyyjäksi kutsutaan henkilöä, joka tekee kauppaa yritysten välillä. Yritysmyyjät ovat perinteisesti kiertäneet yrityksissä myymässä tuotteita edelleen myytäviksi tai yritysten omaan käyttöön. Nykyisin yritysmyyjä on asiakkaan organisaatiossa kumppani, joka tekee ostajan kanssa aktiivista vuorovaikutusta, asiakkuuden hoitoa. Myyjän on tärkeää tuntea asiakasyritys, toimiala ja kilpailijat. Myyjän palkka perustuu usein kiinteän pohjapalkan lisäksi saavutettuun tulokseen.


title: Myyjä

text: Markkinointi on hyvin lähellä myyjän työtä ja tukee myyntiä.


title: Myyjä

text: Myyjien koulutusnimikkeitä ovat muiden muassa merkonomi ja tradenomi. Myyjäksi voi kouluttautua myös oppisopimuksen tai kokemuksen kautta suorittamalla myynnin ammattitutkinnon.


title: Myyjä

text: Myyntialan ammattinimikkeitä ovat esimerkiksi myyjä, tekninen myyjä, puhelinmyyjä, asiakkuuspäällikkö, avainasiakaspäällikkö, myyntipäällikkö ja myyntiedustaja.


title: Pat Hughes

text: Pat Hughes voi tarkoittaa ainakin seuraavia:


title: Ystävyysliitto

text: Ystävyysliitto (kreikaksi "adelphopoiesis" eli kirjaimellisesti "veljeksi tekeminen") oli kahden ystävän välinen hengellinen liitto, jonka kirkko siunasi keskiajalla. Aamun Koitto -lehden mukaan liitot olivat käytössä bysanttilaisessa idässä ja myöhemmin ortodoksisessa kirkossa. Tapa lienee periytynyt antiikin Roomasta. Siitä on dokumentteja 700-luvulta lähtien. Samankaltaisia verivaloja on harjoitettu muissa kulttuureissa, kuten Amerikan intiaanien, muinaisten kiinalaiset ja germaanisten ja skandinaavisten väestöjen parissa.


title: Ystävyysliitto

text: Seuraavaa kaavaa on käytetty 1000-luvulla kreikan kielellä:


title: Ystävyysliitto

text: Edesmennyt Yalen historian tutkija John Boswell esitti kirjassaan, että kyseessä olisi ollut samaa sukupuolta olevien avioliittoon rinnastettava kirkollinen toimitus. Sekä ortodoksinen kirkko, jossa liitto on käytössä vielä joillakin alueilla, sekä katolinen kirkko, jossa ystävyysliitosta on luovuttu, pitävät ystävyysliittoa veljeksi ottamisena hengellisessä mielessä eikä se näiden tahojen mukaan ole lainkaan seksuaalinen suhde.


title: Ystävyysliitto

text: Toisten tutkijoiden mukaan riitissä ikään kuin adoptoitiin veljeksi, ”veriveljeksi”. Kyseessä ei olisi siis homoseksuaalinen liitto, vaan kahden heteroseksuaalisen platonisen ystävyyden siunaaminen. Historian tutkijat Robin Darling Young ja Brent Shaw ovat kritisoineet Boswellin metodologiaa ja päätelmiä. Robert Young on myös kuvannut artikkelissa itse Lähi-idän matkalla näkemänsä ystävyysliiton siunaamisen Syyriassa, ja jo kokemuksensa perusteella pitää Boswellin tulkintaa merkillisenä. Samaan aikaan sekä idän että lännen riituksissa ja opeissa tuomittiin homoseksuaaliset suhteet usean vuoden katumusrangaistuksella. Ystävyysliittojen rinnastaminen homoseksuaalisuuteen olisi historian näkökulmasta tällöin paradoksaalista, joidenkin tutkijoiden mukaan jopa revisionistista.


title: Rakkaus päällemme sataa

text: Rakkaus päällemme sataa on Suvi Teräsniskan 8. syyskuuta 2010 ilmestynyt kolmas albumi. Albumi myi noin viikossa kultaa ja nousi ensimmäisellä listaviikollaan suoraan sijalle 2. Albumi myi julkaisuvuotenaan platinaa sekä tuplaplatinaa vuonna 2011, ja sitä on myyty 47 754 kappaletta.


title: Rakkaus päällemme sataa

text: Albumilla on 12 kappaletta, joiden takana ovat muun muassa Negative-yhtyeen Jonne Aaron, Patrick Linman, Netta Dahlberg, Petri Somer, Sinikka Svärd, Antti Kleemola ja Leri Leskinen, joista jälkimmäisin on ollut myös tuottamassa uutta albumia. Leskisen lisäksi albumin tuottajina ovat toimineet debyyttialbumilta tutut tekijät Mikko Kangasjärvi ja Jari Latomaa, Toni Nygård sekä uutena tuottajana Teräsniskan ”Hento kuiskaus” -hitin säveltänyt Petri Somer. Levylle kappaleita ovat työstäneet muun muassa Jussi Rasinkangas ja Toni Nygård, Antti Kleemola, Patrick Linman, Petri Somer ja Lasse Wikman sekä Jussi Hakulinen.


title: Rakkaus päällemme sataa

text: Levyn ensimmäisenä singlenä julkaistiin kesäkuussa Jonne Aaronin ja Leri Leskisen säveltämä ”Jos menet pois”.


title: Rakkaus päällemme sataa

text: Albumista julkaistiin platinapainos, jossa on alkuperäisen levyn lisäksi kuusi uutta levytystä sisältävä bonus-cd.


title: Tiago Gomes

text: Tiago Filipe Figueiras Gomes (s. 18. elokuuta 1985 Vila Franca de Xira, Portugali) on portugalilainen jalkapalloilija. Hän edustaa tällä hetkellä Englannin mestaruussarjassa pelaavaa Blackpoolia ja on pelipaikaltaan keskikenttäpelaaja.


title: Tiago Gomes

text: Gomes pelasi nuoruusaikoinaan muun muassa Benfican junioriakatemiassa. Ammattilaisuransa alussa hän edusti vuosina 2004–2006 Estoril Praiaa, Orientalia ja Odivelasia.


title: Tiago Gomes

text: Ensimmäistä kertaa Gomes pääsi pelaamaan maan pääsarjassa Estrela Amadoran riveissä. Ensimmäisen ottelunsa hän pelasi 27. elokuuta 2006 Naval 1º de Maioa vastaan. Hän onnistui kauden aikana vakiinnuttamaan paikkansa joukkueen avauskokoonpanossa.


title: Tiago Gomes

text: 29. toukokuuta 2008 Gomes siirtyi lainasopimuksella romanialaisseura Steaua Bukarestiin. Hän palasi kauden jälkeen takaisin Estrela Amadoraan, mutta myytiin lähes samantien espanjalaisseura Hérculesiin. Hän teki joukkueen kanssa kolmivuotisen sopimuksen.


title: Tiago Gomes

text: Heinäkuussa 2012 Gomes siirtyi englantilaisseura Blackpooliin.


title: Tsyklon 3

text: Tsyklon 3 eli Tsiklon 3 (GRAU-indeksissä 11K68) oli neuvostoliittolainen – vuodesta 1992 alkaen ukrainalainen – kantoraketti. Se on kehitetty R-36 ICBM-ohjuksesta kehitetystä Tsyklon 2 -kantoraketista. Kantorakettina sen ensimmäinen lento tapahtui 24. kesäkuuta 1977. Sen käyttö Venäjällä päättyi 30. tammikuuta 2009 muun muassa raketin myrkyllisen ajoaineen vuoksi


title: Tsyklon 3

text: Raketilla tehtiin 122 laukaisuyritystä, joista 114 onnistui. Sillä laukaistiin lähinnä Tselina-paikannussatelliitteja, Meteor-sääsatelliitteja, Okean-merentutkimussatelliitteja, geodeettisia GEO-IK-satelliitteja ja Strela-tietoliikennesatelliitteja.


title: Tsyklon 3

text:
Ukraina on pyrkinyt 2000-luvulla kehittämään raketista kaupallista versiota, joka kulkee nimellä Tsyklon 4.Ensimmäinen vaihe, 11K69
Toinen vaihe, 11S692


title: Tsyklon 3

text: Kolmas vaihe, 11S693


title: Tsyklon 2

text: Tsyklon 2 eli Tsiklon 2 eli Tsyklon M (GRAU-indeksi 11K69) oli neuvostoliittolainen kantoraketti, joka kehitettiin R-36 ICBM-ohjuksesta. Rakettia käytettiin 6. elokuuta 1969 - 24. kesäkuuta 2006.


title: Tsyklon 2

text: Kantoraketilla tehtiin 106 laukaisua, joista vain yksi epäonnistui, joka on maailmanennätys kantoraketin luotettavuudessa. Rakettia valmisti Yuzhmash Ukrainan neuvostotasavallassa. Raketin kaikki laukaisut tehtiin Baikonurin kosmodromilta. Sillä laukaistiin pelkästään sotilaallisia IS-A, IS-P, RORSAT ja EORSAT-satelliitteja.


title: Tsyklon 2

text: Raketista kehitettiin 1970-luvulla Tsyklon 3-kantoraketti. Ensimmäinen vaihe, 11S681


title: Tsyklon 2

text:
Toinen vaihe, 11S682
Kolmas vaihe


title: Kaliumftaali-imidi

text: Kaliumftaali-imidi (CHNOK) on ftaali-imidin kaliumsuola. Yhdistettä käytetään orgaanisessa synteesissä valmistettaessa amiineja.


title: Kaliumftaali-imidi

text: Kaliumftaali-imidiä valmistetaan ftaali-imidin ja kaliumhydroksidiliuoksen välisellä reaktiolla. Yhdistettä käytetään valmistettaessa primäärisiä amiineja Gabriel-synteesillä. Yhdiste reagoi alkyylihalogenidien kanssa muodostaen substituoituja ftaali-imidejä, jotka voidaan hydrolysoida, jolloin muodostuu amiini ja kaliumin halogenidisuola. Tätä reaktiota voidaan käyttää hyväksi myös tunnistettaessa alifaattisia alkyylihalogenideja.


title: Stefan Salvatore

text: Stefan Salvatore on fiktiivinen hahmo TV-sarjassa "Vampyyripäiväkirjat". Salvatore on televisiosarjan kertojan, Elena Gilbertin entinen poikaystävä, Damon Salvatoren veli sekä vampyyri.


title: Stefan Salvatore

text: Stefan syntyi 5. marraskuuta 1846 Mystic Fallsissa Giuseppe Salvatorelle ja tämän vaimolle. Stefan ja hänen isoveljensä Damon olivat ihmiselämässään toistensa parhaat ystävät, kunnes kaksikko rakastui samaan naiseen, Katherine Pierceen, joka lopulta muutti veljekset vampyyreiksi. Stefan vihjasi vahingossa isälleen, että Mystic Fallsissa saattaa olla vampyyreitä, sanoessaan etteivät vampyyrit ehkä ole yhtä pahoja kuin väitetään. Pian Stefanin isä huumasikin hänet rautayrtillä ja Katherinen purressa häntä tämän voimat heikkenivät ja hänet vietiin tuhottavaksi. Damon murtui ja raivostui Stefanille tämän vannottua ettei kertoisi heidän isälleen.


title: Stefan Salvatore

text: Veljekset päättivät vapauttaa Katherinen, mutta heidät ammuttiin tehtäväänsä suorittaessaan. Seuraavana päivänä Stefan heräsi ja Emily Bennett kertoi hänelle, että molemmat veljekset ovat muuttumaisillaan vampyyreiksi: Katherine oli laittanut heidän juomiinsa vertaan jo viikkojen ajan. Myöhemmin Stefan lähti tapaamaan isäänsä, joka paljasti ampuneensa itse molemmat poikansa. Yrittäessään tappaa Stefanin, hän puukotti vahingossa itsensä. Stefan yritti auttaa, mutta verenhimo sai hänestä otteen ja niinpä isänsä verta maistaessaan hänestä tuli vampyyri. Sen jälkeen Stefan otti mukaansa nuoren tytön, jotta myös Damonista tulisi vampyyri. Vampyyriksi tultuaan Damon vannoi tekevänsä Stefanin elämästä kurjan ikuisuuden. Myöhemmin paljastui, että Damon oli vihainen koska Katherine muutti myös Stefanin.


title: Stefan Salvatore

text: Stefan nähtiin ensimmäisen kerran oppilaana Mystic Falls High Schoolissa. Hän syntyi Mystic Fallsissa ja palasi juuri takaisin kaupunkiin asumaan veljenpoikansa Zachin luo Salvatoren täysihoitolaan. Zach kutsuu Stefania Stefan-sedäksi, vaikka Stefan näyttääkin huomattavasti Zachia nuoremmalta. Stefan tuntee suurta viehätystä Elena Gilbertiä kohtaan, joka näyttää huomattavasti Katherine Pierceltä. Stefan rakastaa Elenaa ja pari seurustelee. Caroline Forbesin mukaan Stefan on tähtimerkiltään Kaksoset ja hänen lempivärinsä on sininen. Kädessään Stefan käyttää sormusta jossa on Lapis lazulia, jonka ansiosta hän voi olla auringonvalossa palamatta, koska noita (Emily Bennett) on noitunut sen. Toisin kuin isoveljensä Damon Salvatore, Stefan ruokkii itsensä eläinverellä. Stefanin paras ystävä oli Lexi, jonka Damon kuitenkin tappoi jaksossa "Vanha ystävä".


title: Stefan Salvatore

text: Lexi mainitsi Stefanin syntymäpäivän olevan ainoa päivä jolloin tämä antaa itsensä tehdä typeryyksi; hän on muun muassa hypännyt alasti Fontana di Treviin ja juonut itsensä humalaan Vapauden patsaan turistikierroksella. Kun Damon tappoi Lexin, Stefan oli raivoissaan ja aikoi tappaa Damonin. Sen sijaan hän antoi Damonille vain varoituksen iskemällä tätä puuvaarnalla, hieman sydämen viereen.


title: Stefan Salvatore

text: Kun Damon muutti Vicki Donovanin vampyyriksi, Stefan yritti opettaa tälle kyvyn hillitä itseään, muuta Vicki ei onnistunut. Hän pakeni Salvatorien talosta koulun Halloween-juhlaan ja lähes tappoi Elenan ja Jeremyn, jonka vuoksi Stefan tappoi tämän. Stefan auttaa Damonia vapauttamaan Katherinen kirotusta haudasta, mutta paljastuukin, ettei Katherine ole haudassa ja että tämä rakasti aina vain Stefania, joten Damonin sydän särkyy.


title: Stefan Salvatore

text: Kun haudan vampyyrit vapautuivat, vampyyri nimeltä Frederick yritti tappaa Stefanin ja vangitsi tämän, jolloin Damon, Elena ja Alaric Saltzman pistivät omat henkensä vaaraan pelastaakseen tämän. He saivatkin Stefanin turvaan, mutta Frederick ehti puukottaa Stefania oksalla. Elena tarjosi Stefanille vertaan, jotta tämä selviäisi. Lopulta Stefan tappoi Frederickin. Stefan kuitenkin alkoi janota yhä enemmän ja enemmän ihmisverta ja varastikin verta jopa sairaalan veripankista. Miss Mystic Falls -kilpailun aikana Stefan hyökkäsi yhden kilpailijan, Amberin kimppuun, joi tämän verta ja lähes tappoi tämän. Elena ja Damon lukitsivat Stefanin kellariin saadakseen tämän takaisin normaaliksi.


title: Stefan Salvatore

text: Stefan tunsi suurta syyllisyyttä kaikista Damonin kanssa tekemistään asioista ja ajatteli Damonin tekemien pahojen asioiden olevan omaa syytään, koska hän aikoinaan pakotti Damonin muuttumaan vampyyriksi. Hän tunsi niin kovaa syyllisyyttä, että otti sormuksensa pois ja aikoi tehdä itsemurhan, kunnes Elena vakuutti hänet hyvyydestään. Kun he palasivat Salvatoren täysihoitolaan, Damon kertoi tälle kaksi asiaa; Damonin teot eivät ole Stefanin syytä ja Damon vihaa yhä Stefania, muttei siksi että tämä pakotti hänet vampyyriksi.


title: Stefan Salvatore

text: Toisella kaudella Elena soittaa ensimmäisenä apua Stefanille Katherinen puukotettua Johnia. Sen jälkeen Stefan vahtii Jeremyä Elenan lähtiessä sairaalaan katsomaan miten Caroline voi. Kun Stefan menee Gilbertien talon alakertaan hän näkee "Elenan", joka on oikeasti Katherine. Stefan kuitenkin tajuaa nopeasti että kyseessä ei ole Elena vaan Katherine ja heittää tämän sohvaa päin, jolloin Katherine murtaa Stefanin käden ja pakenee Damonin ja Elenan palatessa.


title: Stefan Salvatore

text: Myöhemmin Lockwoodien pihamailla, Stefan estää Katherinea tappamasta Bonnieta, jonka jälkeen kaksikko joutuu kovaan riitaan jonka lopuksi Katherine puutkottaa Stefania. Seuraavaksi Stefan saapuu Elenan avuksi Damonin "tapettua" Jeremy. Elena sanoo vihaavansa Damonia eikä Stefan aavistakaan mikä vaara uhkaa kaupunkia. Pian Stefan saa selville, että Carolinesta on tullut vampyyri. Damonin mielestä Caroline pitäisi tuhota, mutta Stefan ja Elena eivät ole samaa mieltä. Caroline toimi hetken aikaa "vakoojana" Katherinelle peläten tätä ja kertoi kaiken mitä Stefan ja Elena tekevät.


title: Stefan Salvatore

text: Katherine oli suunnitellut vampyyrien kiinni jäämisen 1864 ja että Katherine ei koskaan oikeasti rakastanut Damonia vaan ainoastaan Stefania. Damonin kuullessaan tämän hän menee Elenan luo mutta Elena kertoo myös että rakastaa Stefania eikä häntä. Pillastuessaan Damon taittaa Jeremyltä niskan tappaen tämän, vaikka ei tiennyt että Jeremyllä oli sormus joka herätää tämän henkiin jos jokin yliluonnollinen tappaa hänet.


title: Stefan Salvatore

text: Mutta Katherine ei ollut Stefanin takia palannut Mystic Fallsiin vaan kuukiven takia. Ennen Mystic Fallsin naamiaisia Elena kertoo Stefanille että heidän ei pitäisi olla yhdessä sen jälkeen kun Katherine oli saanut Jennan, Elenan tädin, puukottamaan itseään. Elena ei mennyt tanssiaisiin mutta Katherine menee ja esiintyy Elenana. Damon, Stefan, Jeremy, Bonnie ja Caroline ovat tehneet suunnitelman tappaa Katherine naamiaisissa. Caroline sai Katherinen houkuteltua huoneeseen jonka ovessa on sinetti jolloin vampyyrit pääsevät sisään mutta eivät ulos. Stefan ja Damon olivat myös huoneessa mutta kun he loukkasivat häntä Jeremy juoksi kertomaan heille että kaikki vammat mitä teette Katherinelle tapahtuu myös Elenalle. Katherinen puolella oli myös noita joka oli "linkittänyt" Katherinen ja Elenaan. Noita (Lucy) oli Katherinelle velkaa siitä että tämä oli pelastanut hänen hengen ja sen takia Lucyn piti auttaa hankkia kuukivi hänelle. Lucy sai Bonnien antamaan kuukiven tälle ja meni viemään sitä Katherinelle. Annettuaan sen Katherinelle hän ei olisi hänelle enää mitää velkaa joten Lucy katkaisi yhteyden Katherinen ja Elenan välillä ja lumosi kiven, jolloin kun hän antoi kiven Katherinelle hän menetti tajuntansa. Stefan ja Damon veivät Katherinen paikkaan jossa hänen piti olla iha alussa: hatakammioon josta Katherine ei pääsisi ulos. Jakson "Masquerade" lopussa Katherine huutaa Damonille että Elena on vaarassa, ja Damon kertoo että hän suojelee Elenaa.


title: Stefan Salvatore

text: Kuukivi sinetöi auringon ja kuun kirouksen vampyyreija ja ihmissusia vastaan. Jotta auringon kirous purettaisiin siihen tarvitaan ihmissusi, vampyyri ja Petrova kaksoisolento (Elena). Katherine halusi murtaa kirouksen jotta Klaus (yksi ensimmäistä vampyyreista) ei olisi vihainen hänelle siitä että hän tappoi itsensä muuttuen vampyyriksi 1492, jolloin hänestä ei olisi hyötyä enää. Katherine oli paennut siitä asti Klausia ja muita vampyyreja jotka tahtoivat kostaa hänelle -Katherine paljasti kaiken Elenalle ja Stefanille ollessaan hautakammiossa. Mutta kuukivi oli yhä Katherinellä hautakammiossa ja Damon ja Stefan tarvitsevat sen takaisin. Bonnie tekee tuhkan, joka halvaannuttaa Katherinen hetkeksi ja sen jälkeen kun hän on saanut sinetin pois hautakammiosta Stefan ja Damon puhaltaisivat sitä Katherinen päälle he hakisivat kuukiven, lähtisivät ja Bonnie laittaisi sinetin takaisin. Mutta ennen kuin he ehtivät edes yrittää Jeremy otti osan tuhkasta ja yritti saada kuukiven yksin. Jeremy ei onnistunut ja Katherine sai hänet kiinni. Stefan sai pelastettua Jeremyn mutta jäi itse hautakammioon.


title: Stefan Salvatore

text:
Yksi ensimmäisestä vampyyreistä, Elijah kuulee Elenasta vampyyrien Rose ja Trevorin avulla, jotka ovat olleet Ensimmäisiltä paossa vuodesta 1492 saakka Katherinen takia. Elijah tappaa Trevorin ja löytää Elenan ja tekee tämän kanssa sopimuksen: Elena jatkaa elämäänsä sellaisenaan ja Elijah odottaa kunnes Klaus tulee ja Elijah tappaa hänet. Mutta Elena pyysi että hän saa Stefanin pois hautakammiosta, joten Elijah ottaa sinetin pois ja Stefan pääsee vapaaksi, mutta ei laita sinettiä takaisin vaan "manipuloi" Katherinen pysymään hautakammiossa, kunnes hän toisin sanoo (Ainoastaan Ensimmäiset vampyyrit pystyvät manipuloimaan muita vampyyreita).
Stefan ihastui välittömästi Elenaan ja ilmottautui myöhemmin Mystic Fallsin High Schooliin tutustuakseen tähän. Lopulta Stefan ja Elena alkoivat lähentyä kunnes Stefanin synkkä puoli tuli esiin, jolloin Elena päätti ettei ole valmis seurustelemaan vampyyrin kanssa. Myöhemmin pari kuitenkin sopi ja tunnustivat rakkautensa toisille


title: Stefan Salvatore

text: Damon on Stefanin veli. Veljeksillä oli hyvät välit kunnes heistä tuli vampyyeitä; ennen sarjan ensimmäistä jaksoa he eivät olleet nähneet toisiaan 15 vuoteen. Damon yrittää vihata Stefania, huonolla menestyksellä. Vaikka Damon tekeekin pahoja asioita, hän rakastaa silti veljeään kuten kauden viimeisessä jaksossa todistetaan. Damon tuntee vetoa myös Elenaa kohtaan vaikka ensimmäisessä tuotantokaudessa oli aikeissa satuttaa Elenaa.


title: Stefan Salvatore

text: Katherine manipuloi Stefania rakastamaan itseään ja juomaan vertaan, mutta Stefan tunsi vapaaehtoisestikin tätä kohtaan jotain: vuonna 1864 Stefan yritti pelastaa Katherinen kahdesti.


title: Stefan Salvatore

text: Ensimmäisellä kaudella Stefan ja Caroline eivät juuri toisilleen puhuneet, mutta toisella kaudella Carolinen muuttuessa vampyyriksi Stefan toimii Carolinen mentorina ja opettaa tälle kuinka selviytyä vampyyrina. Stefan kertoo Carolinelle että tämä muistuttaa hänestä hieman Lexiä.


title: Stefan Salvatore

text: Stefan omaa kaikki tavalliset vampyyrien voimat ja heikkoudet. Hän kuitenkin juo eläinten verta ihmisveren sijaan, joten hänen vampyyrikykynsä ovat heikommat kuin Damonilla, joka juo ihmisverta. Stefan pystyy olemaan aurongonvalossa palamatta lapislatsuli-sormuksensa ansiosta.


title: Kristins Hall

text: Kristins Hall on Norjassa Lillehammerin kaupungissa sijaitseva sisäurheiluhalli, joka avattiin vuonna 1988. Halli on 19. Norjaan rakennetuista jäähalleista. Kristins Hall koostuu kahdesta osasta: jääkiekkokaukalosta ja urheilusalista. Halli sisältää 60 metrin juoksuradan ja jäällä pelataan myös curlingia. Jääkiekko-otteluissa katsojakapasiteetti on 3 194 (1 694 istumapaikkaa ja 1 500 seisomapaikkaa). Hallin katsojaennätys on yli 4 000 katsojaa. Norjan jääkiekon korkeimmalla sarjatasolla eli GET-ligaenissa pelaava Lillehammer IK pitää Kristins Hallia kotipaikkanaan.


title: Kristins Hall

text: Kristins Hallin vieressä on suurempi Håkons Hall, joka valmistui vuonna 1993 Lillehammerin talviolympialaisia varten.


title: M3 (panssariauto)

text: M3 (panssariauto) () on yhdysvaltalainen panssariauto jota valmistettiin toisen maailmansodan aikana. Ajoneuvosta käytettiin sen valmistajan White Motor Companyn mukaan myös nimeä White Scout Car. M3:a käytettiin muun muassa tiedustelu- ja komentoajoneuvona, ambulanssina sekä tykinvetäjänä.


title: M3 (panssariauto)

text: M3-panssariauton suunnittelu aloitettiin vuonna 1937 White Motor Companyn tehtaalla Clevelandissa. Ajoneuvo varustettiin jatkuvalla nelivedolla ja neljävaihteisella synkronoimattomalla vaihdelaatikolla. Ensimmäinen M3:sta tehty tilaus käsitti 64 ajoneuvoa jotka luovutettiin Yhdysvaltain armeijan Seitsemännelle ratsuväkiprikaatille. Valmistetuista ajoneuvoista saatujen kokemusten perusteella ajoneuvosta tehtiin parannettu malli josta käytettiin nimeä M3A1. M3A1:n runko oli alkuperäistä pidempi ja leveämpi. Parannettuun malliin mahtui seitsemän sotilasta ja se oli aseistettu kolmella konekiväärillä. M3A1:n sarjavalmistus alkoi vuonna 1940 ja se oli tuotannossa vuoteen 1944 asti. Näinä vuosina ajoneuvoa valmistettiin yhteensä 20 918 kappaletta.


title: M3 (panssariauto)

text: M3A1:n rakenne vaikutti useisiin myöhemmin suunniteltuihin sotilasajoneuvoihin. Yhteneväisyyksiä löytyy muun muassa M3 puolitelavaunun sekä BTR-40-panssariauton rakenteesta. Myös S1-panssariauton kori kopioitiin M3A1:den rakenteesta.


title: M3 (panssariauto)

text: M3A1 oli ensimmäistä kertaa taistelukäytössä Filippiineillä vuonna 1941. Toisessa maailmansodassa yhdysvaltalaiset joukot käyttivät ajoneuvoa myös Pohjois-Afrikassa ja Sisiliassa. Käytössä M3A1:n heikkouksiksi paljastuivat panssaroimaton avoin katto, tehoton pääase ja huonot maastoajo-ominaisuudet. Näistä syistä johtuen vuoteen 1943 mennessä ajoneuvo korvattiin Yhdysvaltain kalustossa pääsääntöisesti M8 Greyhound -panssariautolla. Lend-Lease-sopimusten puitteissa myös Neuvostoliiton ja Ison-Britannian joukot käytti M3A1:tä suuremmissa määrin toisessa maailmansodassa. Lisäksi ajoneuvo oli usean muun liittoutuneisiin kuuluneen valtion armeijan käytössä.


title: M3 (panssariauto)

text: Toisen maailmansodan jälkeen Yhdysvaltain armeijan jäljelle jääneet M3A1 ajoneuvot myytiin pääsääntöisesti eri Aasian ja Latinalaisen Amerikan valtioiden armeijoille. Myöhemmin M3A1 toimi taistelukäytössä vielä Indokiinan sodassa, Algerian sodassa, Israelin itsenäisyyssodassa. Vielä 1990-luvulla M3A1 oli käytössä Dominikaanisen tasavallan armeijassa.


title: Bobby Smith (jalkapalloilija)

text: Robert Alfred "Bobby" Smith (22. helmikuuta 1933 – 18. syyskuuta 2010) oli englantilainen jalkapalloilija, joka edusti urallaan muun muassa Tottenhamia ja Chelseaa. Hän oli pelipaikaltaan keskushyökkääjä.


title: Bobby Smith (jalkapalloilija)

text: Bobby Smith syntyi Lingdalessa, North Yorkshiressa. Hän pelasi nuoruudessaan paikallisessa Redcar Boysissa, josta hänet värvättiin Chelseaan 1948. Smith teki ammattilaissopimuksen 1950, 17-vuotiaana. Hänen ensiesiintymisensä edustusjoukkueessa tapahtui saman vuoden syksynä 1. divisioonassa. Smith ei missään vaiheessa vakiinnuttanut paikkaansa Chelsean avauskokoonpanossa. Hän oli mukana mestaruuden kaudella 1954–1955 voittaneessa joukkueessa, mutta pelasi liian vähän otteluita saadakseen mestaruusmitalin. Joulukuussa 1955 Smith siirtyi Tottenhamiin 18 000 punnan siirtokorvauksella. Hänelle kertyi Chelseassa 74 liigaottelua, joissa hän teki 23 maalia.


title: Bobby Smith (jalkapalloilija)

text: Tottenhamissa Smith pelasi aluksi välihyökkääjänä kohtalaisella menestyksellä, mutta nousi joukkueen avainpelaajaksi päästyään keskushyökkääjäksi Len Duqueminin tilalle. Smith teki maaleja kaudesta toiseen ja voitti muun muassa liigan maalikuninkuuden kaudella 1957–1958. Hän oli tärkeä osa kaudella 1960–1961 liigamestaruuden ja FA Cupin voittanutta Tottenhamin joukkuetta. Seuraavalla kaudella Smith voitti Tottenhamissa jälleen cupin ja kaudella 1962–1963 Cup-voittajien cupin. Smith ajautui erimielisyyksiin seurajohdon kanssa kirjoittamiensa sanomalehtiartikkelien vuoksi ja hänet myytiin kesällä 1964 4. divisioonan Brighton & Hove Albioniin. Smith pelasi Tottenham-urallaan 317 liiga- ja cup-ottelua ja teki niissä 208 maalia.


title: Bobby Smith (jalkapalloilija)

text: Brightonissa Smith pelasi vain yhden kauden tehden 19 maalia 31 ottelussa. Hän sai potkut Brightonista ennen seuraavan kauden alkua riitauduttuaan seuran kanssa ylipaino-ongelmien ja lehtiartikkelien vuoksi. Smith yritti vielä jatkaa pelaamista alasarjojen joukkueissa, mutta hän ei saavuttanut mainittavaa menestystä ja joutui lopettamaan uransa 1968.


title: Bobby Smith (jalkapalloilija)

text: Englannin maajoukkueessa Smith pelasi ensimmäisen maaottelunsa lokakuussa 1960. Hänet valittiin mukaan jo 1958 MM-kisoihin, mutta hän ei päässyt kisoissa kentälle. Neljä vuotta myöhemmin Smith jäi niukasti kisajoukkueen ulkopuolelle. Hän pelasi maajoukkueurallaan 15 maaottelua ja teki niissä 13 maalia.


title: Bobby Smith (jalkapalloilija)

text: Pelaajauran loputtua Smith työskenteli muun muassa taksi- ja kuorma-autokuskina, maalarina ja remonttimiehenä. Hän loukkaantui pahasti pudottuaan kaivoon 1999. Smith julkaisi 2002 muistelmateoksen "My Memoirs of Spurs".


title: Bobby Smith (jalkapalloilija)

text: Smith kuoli lyhyen sairauden jälkeen Enfieldissä 77-vuotiaana 18. syyskuuta 2010.


title: Georg Marggraf

text: Georg Marggraf (20. syyskuuta 1610 Liebstadt – tammikuussa 1644 São Paulo de Loanda, Angola) oli saksalainen luonnontieteilijä ja tutkimusmatkailija.


title: Georg Marggraf

text: Georg Marggrafin isä oli koulumestari ja urkuri, joka koulutti poikansa perusteellisesti. Georg opiskeli matematiikkaa, kasvitiedettä, astronomiaa, kemiaa ja lääketiedettä useissa yliopistoissa Saksassa ja Sveitsissä sekä vuodesta 1636 Leidenissa. Vuonna 1637 Marggraf valittiin Brasiliaan suuntautuneen tutkimusretkikunnan jäseneksi, yhdessä Willem Pison, Frans Postin ja Albert Eckhoutin kanssa. Retkikunta saapui Brasilian hollantilaissiirtokuntaan alkuvuodesta 1638. Marggraf perehtyi alueen maantieteeseen, kasvistoon ja eläimistöön. Retken anti, "Historia Naturalis Brasiliae", julkaistiin 1648 Marggrafin kuoleman jälkeen. Vuonna 1658 Piso julkaisi teoksen "De Indiae utriusque re naturali et medica", josta hän jätti pois Marggrafin nimen, vaikka aineisto perustui pääosin jo julkaistuun "Historia Naturalis Brasiliae"en. Myöhemmät tutkijat havaitsivat Pison epärehellisyyden ja antoivat kunnian Marggrafille.


title: Georg Marggraf

text: Kaikkiaan Marggraf kuvaili 133 lintulajia, ja nämä olivat ainoat lintutieteelliset lähteet Etelä-Amerikasta moniin vuosikymmeniin. Useat lintutieteilijät, kuten John Ray, Brisson, Buffon, Linné ja Johann Friedrich Gmelin, käyttivät Marggrafin kuvailemia lintulajeja kirjoituksissaan.


title: Georg Marggraf

text: Marggraf kuoli kuumetautiin Angolaan suuntautuneella tutkimusmatkalla 1644.


title: Sonia Todd

text: Sonia Todd (s. 1.tammikuuta 1959 Adelaide, Etelä-Australia, Australia) on australialainen näyttelijä. Hänet tunnetaan parhaiten sarjasta McLeodin tyttäret.


title: Damon Salvatore

text: Damon Salvatore on kuvitteellinen hahmo televisiosarjassa "Vampyyripäiväkirjat". Hahmoa esittää Ian Somerhalder. Damon on Stefan Salvatoren etääntynyt isoveli sekä Zachin esi-isä. Damon syntyi 1800-luvulla ennen kuin hänet muutettiin vampyyriksi. Palattuaan Mystic Fallsiin, Damon ja Stefan eivät olleet nähneet toisiaan 15 vuoteen kaksikon katkeran ja väkivaltaisen suhteen vuoksi. Damonin pääsyy palata Mystic Fallsiin oli vapauttaa Katherine Pierce, vampyyri joka hänet muutti ja jota hän rakasti.


title: Damon Salvatore

text: Katherinen paljastettua, ettei koskaan rakastunut Damonia, tämä alkoi toimia Stefanin sekä Katherinen kaksoisolennon, Elenan kanssa, johon hän rakastui ja koittaa suojella. Damon on myös Perustajien neuvoston jäsen ja asuu Stefanin kanssa Salvatoren perheen täysihoitolassa. Ensimmäisellä kaudella Damon oli etäisempi, mutta tuosta on sittemmin tullut sarjan kannalta merkittävin henkilö.


title: Damon Salvatore

text: Damon syntyi 18. kesäkuuta 1839 Giuseppe Salvatorelle ja tämän vaimolle Lillian Salvatorelle. Hän taisteli Yhdysvaltain sisällissodassa armeijan joukoissa vuonna 1863-1864, mutta lopetti isänsä suureksi pettymykseksi. Damon ja Stefan hullaantuivat nuoresta Katherine Pierce nimisestä naisesta, joka muutti molemmat veljekset vampyyreiksi. Siitä lähtien kaksikko on ollut toistensa verivihollisia.


title: Damon Salvatore

text: Damon oli halukas uhraamaan elämänsä viettääkseen ikuisuuden Katherinen kanssa ja anelikin veljeään Stefania olemaan kertomatta Katherinesta veljesten isälle, joka oli yksi suurimmista vampyyrien vihaajista. Stefan kuitenkin rikkoi lupauksensa, minkä vuoksi Katherine jäi kiinni. Damon oli musertunut ja veljekset suunnittelivat pelastavansa Katherinen, mutta joutuivat oman isänsä murhaamiksi. Kuollessaan molemmilla oli Katherinen verta elimistössään, joten he aloittivat muodonmuutoksen vampyyreiksi. Katherinen kamarineito Emily Bennett toi veljekset louhokselle Mystic fallssin rajalle, antaen näille luomansa päivänvalosormukset jotka Pierce oli käskenyt noidan tehdä. Katherinen kuoltua Damon tunsi kuitenkin syynsä elää olevan poissa ja päätti kuolla. Stefan kuitenkin muuttui vampyyriksi juotuaan isänsä verta puoli vahingossa ja yllytti myös Damonia tekemään samoin. Musertuneena Katherinen muutettua myös Stefanin vampyyriksi, Damon vannoi Stefanin iäisyyden olevan hänelle yhtä helvettiä.


title: Damon Salvatore

text: Emily Bennettin, Katherinen kamarineidon joka oli noita, nähtyä myös Damonin suorittavan muodonmuutoksen hän paljasti suojelleensa Katherinea ja muita haudan vampyyreita. Seuraavat 145 vuotta Damon juoni saadakseen rakastettunsa taas vapaaksi.


title: Damon Salvatore

text: Damonin palattua Mystic Fallsiin vuonna 2009, hän aiheutti ketjun kaupunkilaisille outoja kuolemia ruokkien janonsa ihmisverellä, toisin kuin Stefan. Kuten muillakin vampyyreillä, myös Damonilla on kyky manipuloida ihmisiä, valtavat voimat sekä huimaava nopeus. Stefanin tavoin myös Damon käyttää aina Lapis lazuli -sormusta, jonka ansiosta hän voi kulkea myös päivänvalossa.


title: Damon Salvatore

text: Damon tulee Mystic Fallsin pieneen kaupunkiin ärsyttämään veljeään ja aiheuttamaan häiriötä, melkein paljastaen jo vampyyrien läsnäolon. Hän alkaa käyttää hyväksi Vicki Donovania, mutta myöhemmin Damon muutti tämän vampyyriksi pelkkää tylsyyttään, ja Vicki kuoli Stefanin pelastaen näin Elenan hengen.


title: Damon Salvatore

text: Damon teki aikoinaan sopimuksen Bonnie Bennettin esiäidin, Emilyn kanssa; jos Damon suojelee Emilyn jälkeläisiä, niin Emily pelastaa Katherinen. Emily kieltäytyy toteuttamasta sopimuksen omaa osaansa ja tuhoaa amuletin, jättäen vampyyrit haudan vangeiksi. Myöhemmin Damon tajuaa, että saattaa olla toinenkin keino saada Katherine takaisin. Sheila Bennettin ja Bonnien avattua hauta loitsullaan, Damon saa tietää ettei Katherine ole haudassa. Damon saa tietää Annan äidiltä Pearlilta, että Katherine manipuloi kirkonvartijan päästämään itsensä vapaaksi. Anna sanoi nähneensä Katherinen viimeksi Chicagossa vuonna 1983 ja kertoi tämän tietäneen Damonin olinpaikan koko ajan ja ettei tämä välitä, jolloin Damonin sydän särkyi.


title: Damon Salvatore

text: Haudan vampyyrien vapauduttua Frederick-niminen vampyyri otti Stefanin vangiksi, jolloin Damonin, Alaricin ja Elenan täytyi panna omat henkensä vaaraan pelastaakseen tämän. (Alaricin Damon huijasi mukaan, ja sai tältä nyrkin naamaan myöhemmin lievänä kostona.) He saavatkin Stefanin pelastettua, mutta Elenan täytyi antaa Stefanille omaa vertaan jotta tämä selviytyy. Damon saa tietää Stefanin addiktoituneen ihmisvereen ja kertoo asiasta Elenalle, jolloin he lukitsevat Stefanin kellariin palauttaakseen tämän normaaliin tilaansa.


title: Damon Salvatore

text: Ensimmäisen kauden aikana Damon selvittää Stefanin päätä kertoen, että yksi syy, miksi hän on vihannut Stefania, on ollut se, että Katherine käänsi heidät molemmat vampyyreiksi, ja Damonin mielestä vain Damonin piti kääntyä vampyyriksi.


title: Damon Salvatore

text: Mystic Fallsin 150. perustajien juhlapäivänä John Gilbert antoi Damonille rautayrttipistoksen ja lukitsi tämän kellariin yhdessä muiden kiinni saatujen vampyyrien kanssa. Stefan pelastaa kuitenkin Damonin Bonnien avulla. Damon menee Gilbertien talolle kertomaan Jeremylle Annan kuolleen ja palatessaan tapaa ”Elenan”. Damon ja ”Elena” suutelevat, mutta myöhemmin paljastuu, että Katherine teeskenteli olevansa Elena.


title: Damon Salvatore

text: Damon saapuu sairaalaan ja puhututtaa sheriffi Forbesia, joka kertoo Richard Lockwoodin kuolemasta ja huolestaan Carolinen terveyden puolesta, Damonin lohduttaessa. Elenan saapuessa Damon toi esille ”heidän” suudelmansa, mutta tajusi pian suudelleensa Elenan sijaan Katherinea. Myös Damon saa Elenan ja Bonnien vakuutettua, että saa pelastettua Carolinen antamalla tälle vertaan. Damon ja Elena saapuvat takaisin Gilbertien talolle, jossa Katherine on juuri paennut Stefanilta. Stefan suuttuu saadessaan tietää Damonin suudelleen ”Elenaa”. Katherinen saapuessa Salvatorien kotiin sanomaan hyvästit, Damon vaatii tätä kertomaan totuuden. Katherine myöntää, ettei koskaan rakastanut tätä, vaan aina vain Stefania. Juotuaan itsensä ensin humalaan Damon lähtee Elenan luo ja vaatii Elenaa tunnustamaan tunteensa tätä kohtaan. Elena kuitenkin kertoo rakastavansa vain Stefania ja kieltäytyy suutelemasta Damonia. Vihoissaan Damon murtaa Jeremyn niskan, joka kuitenkaan ei kuole setänsä sormuksen ansiosta.


title: Damon Salvatore

text: Mason paljastaa Elizabeth Forbesille Damonin ja Stefanin olevan yksi vampyyreista. Forbes ei suostu uskomaan, joten Mason terästää boolin rautayrtillä ja antaa tämän nähdä Damonin juovan limonadia lähes tukehtuen siihen. Myöhemmin Damon, joka on raivoissaan Masonille, yrittää tappaa tämän Stefanin avulla joutuen vain Forbesin ansaan. Veljekset joutuvat ammutuiksi ja heidät raahataan kellariin, jossa Forbes kiduttaa heitä saadakseen tietoja. Damon kieltäytyy kertomasta mitään, Stefanin ollessa tajuttomana ja Forbesin käskiessä alaistensa seivästää molemmat. Juuri ennen seivästystä Caroline ja Elena saapuvat pelastamaan molemmat vampyyrit.


title: Damon Salvatore

text: Saatuaan Masonin kiinni ja saatuaan selville tarvitsemansa tiedot, Damon repii tämän sydämen ulos rinnastaan. Sitten hän soittaa Katherinelle ja kiusoittelee tätä, jonka vuoksi tämä siirtyy varasuunnitelmaan manipuloiden Jennaa puukottamaan itseään. Elena eroaa Stefanista Damonin pyytäessä anteeksi Elenalta, että oli menetellyt taas väärin. Elenan vastatessa, ettei mikään merkitse ja että Katherine voitti, Damon näyttää surulliselta. Damon vaikuttaa päättäväisemmältä kuin koskaan haluten tappaa Katherinen.


title: Damon Salvatore

text: Seuraavana päivänä Katherine välittää veljeksille viestin Carolinen kautta; jolleivat Stefan ja Damon luovuta Katherinelle kuukiveä, tämä tappaa Mystic Fallsin asukkaita kunnes alkaa sataa verta. Damon, Stefan, Alaric, Bonnie, Jeremy ja lopulta myös Elena suunnittelevat tappavansa Katherinen naamiaisjuhlissa. Juhlissa kuitenkin paljastuu, että kaikki mikä satuttaa Katherinea, satuttaa myös Elenaa (kiitos, Katherinen "palkkaaman" noidan, joka on Bonnielle sukua). Damon ja Stefan saavat kuitenkin kaikesta huolimatta päihitettyä Katherinen ja telkeävät tämän hautaan, jossa tämän olisi pitänyt viettää viimeiset 145 vuotta. Ennen kuin Damon telkeää Katherinen hautaan, tämä kuitenkin varoittaa Elenan olevan suuressa vaarassa, mutta Damon ei kuuntele ajatellen Katherinen keksivän vain lisää valheita.


title: Damon Salvatore

text: Elena joutuu kuin joutuukin napatuksi ja saa tietää, että hän on osa suurta menetelmää, jolla vampyyrit saavat tuhottua kirouksensa, että he saavat kävellä auringossa tämän tuhoamatta niitä ja ihmissuden purema ei enää tapa vampyyreja. Tämän Elena kuulee eräältä Roselta, joka on myöhemmin ainakin hetken Damonin tyttöystävä. Samassa jaksossa, kun Stefan ja Damon tulevat pelastamaan Elenaa, Elena sanoo Damonille, että Rose on vapaa menemään, Damonin ja Elenan katseet kohtaavat ja Elena juoksee portaat alas, näyttäen juoksevan Damonia kohti, mutta Stefan tulee väliin ja kaappaa Elenan syliinsä. Damon katsoo ensin rakastavaisia surullisena, mutta lopulta saa hymyn kasvoilleen ollessaan iloinen, että Elenalla on kaikki kunnossa. Edelleen samassa jaksossa Stefan pyytää anteeksi Damonilta, että oli se henkilö, joka pakotti Damonin muuttumaan vampyyriksi. Stefan sanoo Damonille, että kai se, että Damon on hänen veljensä, oli syy, miksi Stefan kertoi tämän. Tästä, ja varmasti aikaisemmistakin tapahtumista, Damonin ja Stefanin välit ovat lämmenneet.


title: Damon Salvatore

text: Damon on hankkinut uuden säädön: Andie Starin. Andie Star toimii Damonilla nautintona ja elävänä veripussina. Damon kertoo Andielle kaiken itsestään, mutta lumoaa tämän olemaan vaiti hänen asioistaan joita hän Andielle kertoo. Damon ei salaa Andieltä yhtikäs mitään.


title: Damon Salvatore

text: Kolmannessa kaudessa paljastetaan enemmän tietoa alkuperäisistä vampyyreistä (Klaus, Rebekah, Elijah, Kol ja Finn). Stefan vannoutui toisen kauden viimeisessä jaksossa Klausin mukaan, ja unohti inhimillisyytensä jotta saisi pelastettua veljensä. Stefanista on tullut silpoja. Hän on alkanut tappamaan ihmisiä sammutettua ihmisyytensä. Damon ja Elena etsivät Stefania ja yrittävät saada hänen ihmisyytensä takaisin jotta Stefanin silpoja-aika loppuisi mahdollisimman pian. Matkaan tulee kuitenkin mutkia.


title: Damon Salvatore

text: Kolmannessa kaudessa tutustumme myös alkuperäisten isään: Mikaeliin ja äitiin: Esther.


title: Damon Salvatore

text: Kyseisessä tuotantokaudessa myös Elenan tunteet Damonia kohtaan voimistuvat 'radikaalisti'.


title: Damon Salvatore

text: Kauden viimeisessä jaksossa Elena syöksyy sillalta alas ja hukkuu, mutta hänellä oli Damonin verta elimistössään, joten hän herää henkiin vampyyrinä.


title: Damon Salvatore

text: Neljännessä kaudessa Damonin ja Elenan suhde vahvistuu vahvistumistaan. Stefan pelkää Elenan menettämistä Damonille, mutta selviää, että kun Elena muuttui vampyyriksi hän sitoutui Damoniin hänen verensä kautta. Muut alkavat väittämään että Elena haluaa olla Damonin kanssa vain siteen takia, mutta selviää, että side vaikuttaa vain tekoihin ei tunteisiin, ja Elena sanoo rakastavansa Damonia. Tuotantokaudessa tulee mukaan myös Silas: 2 000 vuotta vanha noita, jonka herätessä saisi myös parannuksen vampirismiin. Stefan haluaa parannuksen Elenalle jotta saisi hänet taas itselleen, mutta Elena ei ota parannusta. Lopuksi parannus päätyy Katherinelle väkisin annettuna kun Elena purskauttaa parannuksen Katherinen suuhun, Katherine muuttuu ihmiseksi.


title: Damon Salvatore

text: Damon ja Elena viettävät yhdessä elämänsä kesää ennen Elenan lähtöä Whitmore Collageen, tietämättöminä Bonnien kuolemasta. Kun Elena syksyllä palaa kouluun, he saavat tietää että Silas esiintyy Stefanina, ja on lukinnut oikean Stefanin arkkuun jonka hän on heittänyt jokeen. Stefan saadaan pelastettua, ja tulee selville että Elenan ja Stefanin rakkaus johtui universumin tahdosta saattaa kaksoisolennot yhteen, niin kuin myös Katherinenin ja Stefanin rakkaus, ja sen takia Silaksen 2000 vuotta vanha noita rakas Qetsiyah kertoo Stefanille Damonin ja Elenan suhteen olevan tuhoon toimittu. Qetsiyahin takia Stefan menettää muistinsa koko elämästään. Damon ja Elena yrittävät saada Stefanin muistamaan muun muassa viettemällä hänen kanssaan laatuaikaa ja antamalla hänen lukea vanhoja päiväkirjojansa. Jeremy kertoo Damonille että Bonnie on kuollut, ja niin myös Elena saa tietää asiasta ja Bonnien hautajaiset järjestetään. Monien tapahtumien jälkeen Stefan saa muistinsa takaisin. Kauden lopussa Damon ja Bonnie joutuvat toiseen maailmaan nimeltä "Prison World".


title: Damon Salvatore

text: Damon ja Bonnien ollessa 1994- luvun Mystic Fallsissa jumissa, Elena pyytää Lukelta "hallusinaatio huumetta" jolla näkee Damonia ja pystyy puhumaan hänen kanssaan. Elena ja Damon keskustelevat ja Damon on sitä mieltä, että Elenan on jatkettava elämää hänen oltuaan poissa. Elena ei pysty unohtamaan Damonia ja heidän historiaa, joten Elena menee puhumaan Alaricille ja pyytää häntä poistamaan kaikki muistot Damonin ja hänen suhteesta. Damon pääsee takaisin nykymaailmaan ja menee suoraan Elenan luokse, mutta Elena ei enää tunne mitään Damonia kohtaan ja muistaa vain kaikki Damonin pahat teot ja että Damon on paha. Myöhemmin kauden edetessä Bonnie pääsee myös takaisin nykymailmaan ja kertoo nähneensä Damonin kuolleeksi luulleen äidin Lilyn. Kauden lopussa Damon, Elena ja muut menevät Alaricin ja Jon häihin missä Jo'n veli Kai räjäyttää koko tilaisuuden. Jo sai tietää olevansa raskaana ja odottavansa kaksosia, mutta kuolee räjähdyksessä. Kai on voimakas noita ja saanut siskonsa ja veljensä Luken voimat tämän kuollessa. Kai linkittää Elenan elämän Bonnien elämään ja Elena herää ikuisesta unesta vain jos Bonnie kuolee. Damon ajattelee hetken tappavansa Bonnien ja Bonnie hyväksyisi tämän ja sanoi, että tämä ei olisi ensimmäinen kerta kun hän kuolisi ystävänsä puolesta, mutta Damon ei halua tappaa Bonnieta. Elena oli ottanut aikaisemmin parannuskeinon minkä Bonnie oli tuonut meinneisyydestä. Elena oli siis ihminen. Damon ja muut päättävät viedä Elenan ruumiin turvaan ja sinetöi Elenan arkun voimakkaalla loitsulla, jottei kukaan voisi koskea Elenaan ja imeä hänen kehostaan parannuskeinoa jos niin tapahtuisi Elena rupeisi vanhenemaan, mutta koska Elena oli niin nuori kun muuttui vampyyriksi ei tästä olisi haittaa. Päättivät he siis odottaa niin kauan, että Bonnie on elänyt elämänsä ja kuollut luonnollisesti vanhana.


title: Damon Salvatore

text: Damon oli rakastunut Katherineen ja täysin valmis muuttumaan vampyyriksi voidakseen elää ikuisuuden Katherinen kanssa. Vampyyreitä metsästäneet kaupunkilaiset saivat Katherinen kuitenkin kiinni tämän juotua Stefanin rautayrtillä terästettyä verta. Selvisi, että Stefanin ja Damonin isä oli syöttänyt Stefanille rautayrttiä, koska epäili Katherinen olevan vampyyri. Kun Damon vihdoin saa kirotun haudan auki 2000-luvulla, ja saa selville ettei Katherine ole haudassa ja ettei tämä koskaan rakastanut häntä, Damonin sydän särkyy.


title: Damon Salvatore

text: Damonilla ja Stefanilla ei aikoinaan ollut kovin hyvää sisarus-suhdetta, kuitenkin veljekset auttavat toisiaan aina hädässä. Loppujen lopuksi Damon ja Stefan välittävät toisistaan todella paljon vaikka eivätkään halua sitä erityisemmin näyttää. 1800-luvulla Stefan ja Damon rakastuivat samaan naiseen: Katherine Pierceen ja erimielisyyksiä syntyi siitä kumpi saisi Katherinen. Kuitenkin ajan myötä veljekset unohtivat tämän naisen, ja siirtyivät Elenaan. Molemmat rakastuivat myös häneen. Stefan seurusteli Elenan kanssa, mutta silti Damon tunsi vetoa Elenaan. Lopulta Damonille ja Elenalle syntyy suhde ja he alkavat seurustella.


title: Damon Salvatore

text:
Damonin suhde Elenaan on vaihteleva; Damon käyttää Elenaa satuttaakseen veljeään uhkaamalla tappaa tämän, mutta välillä pelastaa Elenan hengen vaikka tämä tapaileekin Stefania. Damon kehittää tunteita Elenaa kohtaan ja välittää hänestä todella. Damonin näytetään päässeen yli Katherinesta ja rakastuneen Elenaan. Jaksossa "Isobel", Isobel paljastaa Elenalle Damonin rakastuneen tähän. Ensimmäisen kauden viimeisessä jaksossa Damon suutelee Elenaa, mutta lopulta paljastuu että ”Elena” olikin Katherine, joka tekeytyi Elenaksi.
Toisen tuotantokauden jaksossa "Rose" Damon kertoo Elenalle suoraan rakastavansa tätä, mutta heti tuon tapahtuman jälkeen Damon manipuloi Elenaa unohtamaan hänen tunnustuksensa. Seuraavissa jaksoissa Damon näyttää tunteitaan Elenaa kohtaan yhä useammin, mutta yrittää peitellä sitä. Damonista tulee myös paljon suojelunhaluisempi Elenaa kohtaan ja yrittää parhaansa mukaan pitää tämän hengissä, kun Elena sitoo sopimuksen Elijahin kanssa. Toisen tuotantokauden lopussa Damonin kiemurrellessa kuoleman rajoilla Elena suutelee tätä uskoen tämän olevan Damonin viimeinen toive. Kolmannessa tuotantokaudessa Damon ei enää piilottele tunteitaan Elenalta vaan näyttää niitä useaan otteeseen sanoin ja elein, toivoen saavan vastakaikua rakastetultaan. Neljännestä tuotantokaudesta lähtien Elena ja Damon ovat seurustelleet ja rakastaneet toisiaan vaikkakin heillä on ollut vaikeuksia.


title: Rosenborg IHK

text: Rosenborg Ishockeyklubb on norjalainen Trondheimin kaupungista kotoisin oleva jääkiekkojoukkue, joka pelaa maan pääsarjassa GET-ligaenissa. Joukkue nousi sarjatasolle kaudeksi 2010–2011.


title: Kanadan salibandyliitto

text: Kanadan Salibandyliitto on Kanadassa salibandya hallinnoiva järjestö ja se perustettiin vuonna 1998.


title: Kesäturilas

text: Kesäturilas eli kastanjaturilas ("Melolontha hippocastani") on lehtisarvisiin ("Scarabaeidae") kuuluva kovakuoriaislaji.


title: Kesäturilas

text: Aikuinen kuoriainen on noin 24 millimetrin ja toukka 20–50 mm:n mittainen. Koiraalla on tuntosarvissa 7 liuskaa ja naaraalla 6. Se on hyvin samannäköinen kuin saksanturilas ("Melolontha melolontha"), jota ei kuitenkaan ole havaittu Suomessa. Kesäturilaan peitinsiipien reuna on musta ja sen takapää on pitkä, mutta ei kuitenkaan yhtä pitkä kuin saksanturilaalla. Kesäturilas muistuttaa hieman myös juhannusturilasta ("Amphimallon solstitiale").


title: Kesäturilas

text: Lajia tavataan yleensä lehti- ja havupuilla, joiden lehtiä ja neulasia se käyttää ravinnokseen.


title: Kesäturilas

text: Kesäturilaan toukat elävät maan sisässä juuria syöden 4 tai 5 vuotta. Ne muistuttavat komposteissa eläviä sarvikuonokkaan toukkia.


title: Kesäturilas

text: Kesäturilaan luontaisia vihollisia ovat kontiainen, mäyrä, lepakot, käki, tikat, rastaat, harakka, mustavaris, naakka, sirkut, varpunen, maakiitäjäiset, isot ampiaiset ja loiskärpäset.


title: Doris Younane

text: Doris Younane (25. helmikuuta 1963 Parramatta, Sydney, Uusi Etelä-Wales, Australia) on australialainen näyttelijä. Hänet tunnetaan parhaiten sarjasta McLeodin tyttäret.


title: PO Poljot

text: Poljot (PO Poljot) () oli Siperian Omskissa toiminut neuvostoliittolainen avaruusteknologiayhtiö. Se jatkoi toimintaansa Venäjällä itsenäisenä yrityksenä vuoteen 2007 asti, jolloin se fuusioitiin Hrunitševiin. PO Poljotin merkittävin tuote on ollut Kosmos-3M-kantoraketti.


title: PO Poljot

text: Yhtiö on valmistanut Kosmos-3M-raketteja vuodesta 1969 alkaen. Poljot kehitti paikannussatelliitteja kuten Nadeždan, Parusin ja 1980-luvulla GLONASSin.


title: PO Poljot

text: Ilmailusektorilla yhtiö valmisti Antonov An-3-, Antonov An-70- ja Antonov An-72 -lentokoneita.


title: PO Poljot

text: Poljot osana jatkaa Hrunitševia URM-1-rakettivaiheen valmistamista Angara-kantorakettiin. Se ottanee valmistettavaksi Briz-KM-rakettivaiheen.


title: PO Poljot

text: Saksalainen OHB-avaruusteknologiayhtiö välittää Kosmos-3M-laukaisuja länsimaihin.


title: Tyrants from the Abyss – A Tribute to Morbid Angel

text: Tyrants From the Abyss - A Tribute to Morbid Angel on kokoelma-albumi, joka sisältää yhdysvaltalaisen death metal -yhtye Morbid Angelin kappaleita muiden yhtyeiden esittäminä.


title: Melbournen verikylpy

text: Melbournen verikylpy (; ) on nimitys, jota käytetään Unkarin ja Neuvostoliiton välillä vuoden 1956 kesäolympialaisissa Melbournessa pelatusta vesipallo-ottelusta. Joukkueiden välillä oli jännitettä aiemmin samana vuonna tapahtuneen, Neuvostoliiton voimatoimin kukistaman Unkarin kansannousun takia. Ottelu sai nimensä siitä, että se päättyi veriseen tappeluun. Unkari voitti turnauksen loppusarjan osana olleen pelin maalein 4–0.


title: Melbournen verikylpy

text: Syksyllä 1956 tapahtui Unkarin kansannousu, joka alkoi mielenosoituksina kommunistista hallitusta vastaan ja päättyi katutaisteluihin, kun puna-armeijan panssarijoukot hyökkäsivät Budapestiin. Budapestissa taistelut loppuivat 11. marraskuuta, mutta maaseudulla vastarinta kesti paikoin marraskuun loppuun saakka. Kansannousun aikana kuoli arviolta 3 000 henkeä, ja noin 180 000 unkarilaista pakeni maasta.


title: Melbournen verikylpy

text: Kun kansannousu alkoi 23. lokakuuta, Unkarin joukkueen pelaajat olivat harjoittelemassa kukkuloilla Budapestin lähellä eivätkä päässeet enää kaupunkiin. Hämmentyneinä he näkivät tulipalot ja kuulivat aseiden äänet. Joukkueen pelaajat siirrettiin ensin vaivihkaa rajan yli Tšekkoslovakiaan, josta he jatkoivat matkaansa kohti Australiaa. Darwinin lentokentällä Australiassa he saivat tietää, että kansannousu oli kukistettu ja kommunistit olivat nousseet takaisin valtaan.


title: Melbournen verikylpy

text: Molemmat joukkueet olivat selviytyneet jatkoon olympiaturnauksessa aiemmin pelatuista alkulohkoista. Neuvostoliitto sijoittui A-lohkossa toiseksi hävittyään vain Jugoslavialle. Unkari taas voitti B-lohkon puhtaalla pelillä. Melbournen verikylpy oli jatkosarjassa molempien joukkueiden kolmas peli ja sekä Unkari että Neuvostoliitto olivat voittaneet molemmat aiemmista otteluistaan.


title: Melbournen verikylpy

text: Ennen joulukuun 6. päivänä pelattua ottelua unkarilaiset suunnittelivat suututtavansa Neuvostoliiton pelaajat ja vievänsä siten heidän keskittymisensä pois itse ottelusta. Joukkueen pelaajat osasivat venäjää ja aloittivat vastustajiensa provosoimisen pian pelin alettua. Lopulta ottelu muuttui lähes pelkäksi vastustajan vahingoittamiseksi. Katsomon 5 500 ihmisestä useat olivat unkarilaisia, jotka kannustivat omiaan raivokkaasti. Ensimmäisen maalin viimeistelikin unkarilainen Dezső Gyarmati, joka lähestulkoon tyrmäsi vastapuolen pelaajan tehdessään maalin. Maalin jälkeen Neuvostoliiton Vjatšeslav Kurennoi sai rangaistuksen vastustajan lyömisestä ja pian myös Boris Markarov ja Antal Bolvári olivat jäähyllä. Myöhemmin Ervin Zádor teki kaksi maalia ja György Kárpáti yhden.


title: Melbournen verikylpy

text: Ottelun ehkä mieleenjäävin tapahtuma oli, kun Neuvostoliiton Valentin Prokopov löi Unkarin Zádoria siten, että tämän silmäkulmasta rupesi vuotamaan verta. Yleisö huomasi tapahtuneen ja raivostui niin, että monet ryntäsivät katsomosta altaan reunalle. Tässä vaiheessa toimitsijat päättivät keskeyttää ottelun. Ottelun päätyttyä Neuvostoliiton pelaajat vietiin mylvivien katsojien ohi pukuhuoneeseen poliisisaattueessa viranomaisten estäessä mellakan syntymisen.


title: Melbournen verikylpy

text: Ottelun jälkeen Unkari varmisti turnausvoiton voittamalla Jugoslavian maalein 2–1 ja Neuvostoliitto sai pronssia voitettuaan Saksan 6–4. Monet unkarilaispelaajat päättivät olla palaamatta kotimaahansa kisojen jälkeen.


title: Melbournen verikylpy

text: "Lähteet:"


title: Melbournen verikylpy

text: Melbournen verikylvystä on tehty kaksi elokuvaa, joista molemmat valmistuivat vuonna 2006, 50 vuotta ottelun jälkeen. "Freedom's Fury" on muun muassa Quentin Tarantinon ja Lucy Liun työstämä elokuva, joka kertoo tarinan Unkarin kansannoususta ja ottelusta. Myös Unkarissa tehtiin samaan aiheeseen liittyvä elokuva, "Children of Glory" ("Szabadság, szerelem"). Kyseinen elokuva kuvaa tapahtumia Unkarin maajoukkueen pelaajan ja opiskelijatytön näkökulmista. Elokuvaa esitettiin maan elokuvateattereissa kansannousun 50-vuotispäivänä, ja se näytettiin myös Yhdysvaltain presidentti George W. Bushille.


title: Purjehdus kesäolympialaisissa 1972

text: Vuoden 1972 kesäolympialaisten purjehdus järjestettiin 29. elokuuta – 8. syyskuuta 1972 Saksassa Kielissä Kielinvuonossa sijaitsevassa Silkseen olympiakeskuksessa. Laji oli mukana olympialaisten ohjelmassa 15. kertaa. Mukana oli 323 osanottajaa 42 maasta. Tapahtumia oli kuusi.


title: 8034 Akka

text: 8034 Akka on Maan lähelle tuleva pikkuplaneetta, joka kuuluu Amor-asteroideihin. Kohteen löysivät C. S. Shoemaker ja E. M. Shoemaker vuonna 1992. Pikkuplaneetta sai nimensä suomalaisen mytologian Akka-jumalattaren mukaan. Ennen nimeämistään asteroidi tunnettiin tunnuksella 1992 LR. Koska Akan absoluuttinen magnitudi (H) on 17,9, sen läpimitta on todennäköisesti 670 metrin ja 1,5 kilometrin välillä. Tätä Amor-asteroidia ei pidä sekoittaa Marsin ja Jupiterin välisellä päävyöhykkeellä kiertävään asteroidiin 4584 Akan.


title: Pendjarin kansallispuisto

text: Pendjarin kansallispuisto on luonnonsuojelualue Beninin luoteisosassa Länsi-Afrikassa. Se on yhteydessä lähinnä Nigerin puolella toimivaan W-kansallispuistoon. Ne ovat osa laajempaa suojeluaueiden yhteensulautumaa, WAP-kompleksia, jonka kokonaislaajuus on 50 000 km².


title: Pendjarin kansallispuisto

text: Pendjarin alue rauhoitettiin 1950-luvulla siirtomaahallinnon käyttöön metsästysmaaksi.


title: Pendjarin kansallispuisto

text: Puiston suurimpia eläimiä ovat norsut ja virtahevot. Puistot tunnetaan myös petoeläinten suuresta määrästä, etenkin gepardeistaan. Muita petoja ovat leijonat, täplähyeena, hyeenakoira, sakaali ja leopardi. Ruohonsyöjiin kuuluvat afrikanpuhveli, lehmäantilooppi ja muut suuret antiloopit.


title: Auringonlaskun jälkeen

text: Auringonlaskun jälkeen ("Just After Sunset") on Stephen Kingin vuonna 2008 ilmestynyt novellikokoelma. Ilkka Rekiaron suomennos teoksesta ilmestyi vuonna 2010.


title: Auringonlaskun jälkeen

text: Kirjan novelleista "Piru kissaksi" kuuluu elokuvan "" (1990) tarinakokoelmaan.


title: 121 Hermione

text: 121 Hermione on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. C. Watson vuonna 1872. Pikkuplaneetta sai nimensä kreikkalaisen mytologian Hermionen mukaan. Asteroidi kiertää Aurinkoa päävyöhykkeen ulko-osissa. Hermionen läpimitta on 209 kilometriä ja pyörähdysaika noin 5,55 tuntia. Pikkuplaneetalla on myös oma kuu, jonka läpimitta on noin 13 km. Se löydettiin vuonna 2002 ja tunnetaan tunnuksella S/2002 (121) 1.


title: Sweating Bullets

text: Sweating Bullets voi tarkoittaa ainakin seuraavia:


title: AFA

text: AFA tarkoittaa seuraavia asioita:


title: Sweating Bullets (kappale)

text: Sweating Bullets on Megadeth-yhtyeen kappale, joka julkaistiin tammikuussa 1993 neljäntenä singlenä vuoden 1992 albumilta "Countdown to Extinction".


title: Sweating Bullets (kappale)

text: Kappale kertoo skitsofreenikon ajatuksista.


title: Sweating Bullets (kappale)

text: Kappale löytyy "Guitar Hero 5" -videopelin soittolistasta.


title: Sweating Bullets (kappale)

text: CD 1


title: Sweating Bullets (kappale)

text: CD 2


title: 153 Hilda

text:
153 Hilda on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi J. Palisa vuonna 1875. Pikkuplaneetta sai nimensä tähtitieteilijä Theodor von Oppolzerin (luultavasti vanhimman) tyttären mukaan. Hilda on kooltaan melko suuri päävyöhykkeen kohde, sillä sen läpimitta on noin 171 kilometriä.
Hilda kiertää Aurinkoa päävyöhykkeen ulko-osissa, ja se on 3:2 rataresonanssissa Jupiterin kanssa. Tämä tarkoittaa sitä että Hilda kiertää Auringon kolmesti ajassa, jossa Jupiter suorittaa kaksi kierrosta. Asteroidin radan eksentrisyys on noin 0,138, inklinaatio 7,83° ja kiertoaika 7,92 vuotta. Hilda on Hilda-ryhmän nimikkokappale. Ryhmä on samanlaisessa resonanssissa Jupiterin kanssa kuin Hilda itsekin. Ryhmän jäsenten radat ovat resonanssin vuoksi vakaita. Hilda ryhmä on samanlaisilla radoilla liikkuvien pikkuplaneettojen joukko, jotka eivät ole syntyneet yhden kappaleen hajotessa osiin. Ne muistuttavatkin tässä suhteessa Kuiperin vyöhykkeellä Neptunuksen kanssa 2:3 resonanssissa olevia plutinoita. Hildan lisäksi Hilda-ryhmään kuuluu satoja muita asteroideja.